İqtisadiyyat naziri Almaniyanın Azərbaycandakı səfiri ilə görüşüb » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nİqtisadiyyat naziri Almaniyanın Azərbaycandakı səfiri ilə görüşüb\n16 Noyabr 2016, 15:31 786\nİqtisadiyyat nazirliyinin mətbuat xidmətindən "Kaspi"yə bildirilib ki, görüşdə nazir Şahin Mustafayev Avropa İttifaqı ölkələri, xüsusilə Almaniya ilə əməkdaşlığın genişləndirilməsinə böyük önəm verildiyini diqqətə çatdırıb. Şahin Mustafayev vurğulayıb ki, Azərbaycan Respublikası Prezidentinin bu ilin iyun ayında Almaniyaya səfəri zamanı rəsmilərlə bir sıra görüşlər keçirilib. Səfər çərçivəsində təşkil edilən Almaniya-Azərbaycan biznes forumuna iş adamlarının göstərdiyi maraq ölkələrimiz arasında iqtisadi əməkdaşlığın genişləndirilməsi üçün böyük potensialın olmasından xəbər verir. Ölkələrimiz ticarət, investisiya, maliyyə, səhiyyə, təhsil və digər sahələrdə əməkdaşlıq edir. Alman şirkətləri Cənub Qaz Dəhlizi layihəsində iştirak edirlər. Tvinninq layihəsi üzrə əməkdaşlıq çərçivəsində 11 layihə icra edilib, 3 layihənin icrası isə davam etdirilir. Sumqayıt Kimya Sənaye Parkında Almaniya təcrübəsi əsasında sənaye sahəsində Peşə Tədris Mərkəzi yaradılır. Birgə proqram çərçivəsində 2009-2016-cı illərdə 300-ə yaxın sahibkar və gənc menecer Almaniyada ixtisasartırma kursu keçib. Şahin Mustafayev Azərbaycan iş adamlarının 2017-ci ildə Almaniyanın Berlin, Köln və Düseldorf şəhərlərində keçiriləcək bir çox sərgilərdə iştirak edəcəyini qeyd edib. Diqqətə çatdırılıb ki, 24-25 noyabr tarixlərində Bakıda 6-cı iclası keçiriləcək Ticarət və İnvestisiyalar üzrə Almaniya-Azərbaycan Yüksək səviyyəli İşçi Qrupunun, eləcə də Alman-Azərbaycan Xarici Ticarət Palatasının fəaliyyəti ölkələrimiz arasında əlaqələrin inkişafında əhəmiyyətlidir.\nÖlkəmizdə biznes və investisiya mühitinin yaxşılaşdırılması, sahibkarlığın inkişafı sahəsində həyata keçirilən iqtisadi islahatlardan danışan İqtisadiyyat naziri alman iş adamlarını yaradılmış əlverişli imkanlardan yararlanmaqla fəal əməkdaşlığa dəvət edib. Qeyd olunub ki, əczaçılıq, kənd təsərrüfatı, tranzit və logistika sahələrində əməkdaşlıq üçün böyük potensial var. Kənd təsərrüfatı texnikasının istehsalı sahəsində Azərbaycan Almaniya təcrübəsi əsasında birgə müəssisə yaradıla bilər. "Cənubi Qafqaz regionunda alman məskənlərinin salınmasının 200 illiyi haqqında” Azərbaycan Respublikası Prezidentinin Sərəncamı Azərbaycan-Almaniya humanitar, eləcə də turizm əlaqələrinin genişlənməsində mühüm əhəmiyyət kəsb edir.


Mir Cəlal Paşayevin “Seçilmiş əsərləri”nin təqdimatı keçirilib - FOTO\n30 Aprel 2014 22:24\nBu gün M.F.Axundzadə adına Azərbaycan Milli Kitabxanasında XX əsr Azərbaycan nəsrinin görkəmli nümayəndəsi, ədəbiyyatşünas alim, Əməkdar Elm Xadimi Mir Cəlal Paşayevin "Seçilmiş əsərləri"nin (5 cilddə) təqdimat mərasimi keçirilib.\nTədbirdə dövlət və hökumət nümayəndələri, Milli Məclisin deputatları, görkəmli ədibin ailə üzvləri, tanınmış elm və mədəniyyət xadimləri iştirak ediblər.\nTədbiri kitabxananın direktoru Kərim Tahirov açaraq Mir Cəlal Paşayevi istedadlı yazıçı, böyük müəllim, xeyirxah insan kimi xarakterizə etmiş və ədibin seçilmiş əsərlərinin nəşrini yüksək qiymətləndirilib.\nBildirilib ki, "Adiloğlu" nəşriyyatı tərəfindən nəfis şəkildə çapdan buraxılmış beşcildliyin tərtibçiləri M.V.Lomonosov adına Moskva Dövlət Universitetinin (MDU) Bakı filialının rektoru, professor Nərgiz Paşayeva və filologiya elmləri doktoru, professor Təhsin Mütəllimov, redaktoru Şəmsəddin Axundov, rəssamı isə Nüsrət Süleymanoğludur.\nGörkəmli ədibin "Seçilmiş əsərləri"nin hazırlanması üçün əmək sərf edən hər kəsə, xüsusilə də bu kitabların tərtibçilərindən biri olan professor Nərgiz Paşayevaya minnətdarlığını bildirən nazir vurğulamışdır ki, bu, olduqca təqdirəlayiq bir işdir.\nBeşcildliyə görkəmli ədibimizin kiçik janrlarda yazılmış əsərləri daxil edilib. Cildlərdəki əsərlərin hər biri ilk dəfə olaraq xronoloji ardıcıllıqla verilmişdir. Hekayələrin və oçerklərin əksəriyyəti vaxtilə əvvəlcə qəzet və jurnallarda dərc edilmiş, sonralar kitab halında çap olunmuşdur. Təbii ki, bu zaman müəllif tərəfindən onların bəzisində az, bəzisində isə çox dəyişikliklər, redaktə xarakterli düzəlişlər aparılmışdır. Hətta bu əsərlər daha sonralar başqa kitablarda təkrar çap edilərkən bəzən müəyyən dərəcədə fərqli olmuşdur. Bəzi əsərlərin adları da dəyişdirilmişdir. Beşcildliyə daxil edilən bütün əsərlərin son variantı əsas götürülubdür.\nHekayə janrı Mir Cəlal yaradıcılığında əsas yer tutduğundan dörd cilddə onun hekayələri ardıcıllıqla verilmişdir. Son cilddə isə ədibin yaradıcılığında epizodik xarakter daşıyan janrlar - oçerklər, şeirlər, tərcümələr, xatirələr və felyetonlar yer almışdır. Bütün bunlar görkəmli yazıçının əsərlərinin nəzərdə tutulmuş akademik nəşri üçün də kifayət qədər əsaslı zəmin olacaqdır.\nNazir vurğulamışdır ki, Mir Cəlal Paşayevin 100 illiyinin beş il bundan əvvəl UNESCO səviyyəsində qeyd edilməsi, ilk növbədə, Azərbaycan elminə, mədəniyyətinə və ədəbiyyatına dünya miqyasında verilən dəyərin təzahürü olub.\nTəqdimat mərasimində Azərbaycan Yazıçılar Birliyinin sədri, Xalq Yazıçısı Anar çıxış edərək Mir Cəlal Paşayevi görkəmli ədəbiyyatşünas alim, yazıçı və pedaqoq kimi xarakterizə edilib. Bildirilib ki, Azərbaycan ədəbiyyatşünaslıq elminə böyük töhfələr vermiş Mir Cəlal Paşayev, həm də pedaqoji sahədə fədakarlıqla çalışmış, yüzlərlə tələbə yetişdirmişdir. Bu gün onlar milli ədəbiyyatşünaslıq elmimizin tanınmış simalarıdır.\nVurğulanıb ki, Mir Cəlal Paşayev bütün bunlarla yanaşı, həm də yeni Azərbaycan roman janrının yaradıcılarından biri olubdur.\nAzərbaycan Milli Elmlər Akademiyasının (AMEA) prezidenti, akademik Akif Əlizadə hələ gənclik illərindən Mir Cəlal ailəsi ilə bağlı olduğunu bildiribdir. Diqqətə çatdırılıbdır ki, ali təhsilimizin beşiyi sayılan Bakı Dövlət Universitetinin sevimli müəllimi və nüfuzlu professoru kimi xatirələrdə daim yaşayacaq Mir Cəlal Paşayev həqiqət, düzlük, səmimiyyət aşiqi, ailəsini, övladlarını sevən, qoruyan şəxsiyyət olmuşdur. O, həmişə övladları ilə fəxr edirdi. Onun bu kəlamı indi də dillər əzbəridir: "Həyatımda yaratdığım ən böyük əsər ailəmdir".\nQeyd edilib ki, Mir Cəlal Paşayevin işıqlı xatirəsi daim qəlblərdə yaşayacaq, ədəbiyyatşünasların əbədi mövzusu olacaqdır.\nTədbirdə akademiklər Abel Məhərrəmov, Vasim Məmmədəliyev, AMEA-nın müxbir üzvləri Nizami Cəfərov, Tofiq Hacıyev, professorlar Xalid Əlimirzəyev, Təhsin Mütəllimov, Qəzənfər Paşayev, Nizaməddin Şəmsizadə, Şirindil Alışanlı çıxış edərək Mir Cəlal Paşayevin zəngin ədəbi irsindən və pedaqoji fəaliyyətindən, eləcə də yüksək insani keyfiyyətlərindən danışmış, onunla bağlı xatirələrini bölüşüblər.\nQeyd edilib ki, yazıçı kimi 1928-ci ildə ədəbiyyata gələn, elə həmin ildə də ilk tədqiqat əsərini yazan Mir Cəlal Paşayevin hekayələri, povest və romanları klassik bədii nümunələr kimi ədəbiyyat tariximizdə layiqli yerini tutaraq, müəllifinə əbədiyaşarlıq qazandırmışdır. Görkəmli ədib Mir Cəlal Paşayev milli ədəbiyyatımızda Mirzə Cəlildən və Əbdürrəhim bəy Haqverdiyevdən sonra Azərbaycan hekayə janrında yaranmış boşluğu öz lakonik hekayələri ilə doldurmuşdur.\nQeyd edilmişdir ki, Mir Cəlal Paşayev kiçik hekayə janrının böyük ustadı olmuşdur. O, yumorla, dolayı yolla siyasi mətləblərin üstünə pərdə çəkməyi ustalıqla bacarmışdır. Hekayələrində Azərbaycan gülüş mədəniyyəti sahəsində ədəbi məktəb yaratmışdır. Mir Cəlal Paşayevin hekayələrinin adlarının cəlbedici olması, təsvirlərin təbiiliyi və canlılığı xüsusi qeyd edilib.\nBildirilmişdir ki, görkəmli alimin yuxusuz gecələrinin, gərgin zəhmətinin bəhrəsi olan "Füzuli sənətkarlığı", "XX əsr Azərbaycan ədəbiyyatı", "Azərbaycanda ədəbi məktəblər (1905-1917)", "Ədəbiyyatşünaslığın əsasları" adlı fundamental əsərləri ədəbiyyatşünaslıq elminin qızıl nüsxələrindəndir. O, Şərq ədəbiyyatını dərindən bildiyi üçün Füzuli yaradıcılığını böyük ustalıqla tədqiq etmişdir.\nDiqqətə çatdırılmışdır ki, Mir Cəlal Paşayev həm də əsl müəllim ömrü yaşamışdır. Görkəmli alim-pedaqoqun mühazirələri rəvan və canlı olduğuna görə yadda tez qalırdı. Mir Cəlal Paşayev tələbələrini öz övladları qədər sevirdi. Həmin dövrdə onun qədər elmi kadrlar yetişdirən ikinci bir alim olmamışdır.\nBildirilmişdir ki, Mir Cəlal Paşayev istər əsərlərində, istər ailədə, istərsə də cəmiyyətdə sadə, təvazökar və xeyirxah bir insan olmuşdur. Qəlbi nur mənbəyi olan Mir Cəlal Paşayevin bu insani keyfiyyətlərində bir müdriklik vardı. Çünki onun sadəliyi də, xeyirxahlığı da təbiətindən gəlirdi.\nÇıxışlarda Mir Cəlal Paşayevin 5 cilddə təqdim edilən "Seçilmiş əsərləri" yüksək qiymətləndirilmişdir. Vurğulanmışdır ki, dörd illik böyük zəhmətin nəticəsi olan bu əsərlər gənclərin marağına səbəb olacaq və tədqiqatçılar tərəfindən yenidən öyrəniləcəkdir. Bu beşcildlik həm də yaxın gələcəkdə ədibin əsərlərinin 12 cilddə hazırlanması nəzərdə tutulmuş akademik nəşri üçün də dəyərli mənbə olacaqdır.\nVurğulanmışdır ki, Əməkdar Elm Xadimi Mir Cəlal Paşayev XX əsr Azərbaycan ədəbiyyatı və ədəbiyyatşünaslıq elmi tarixində elə bir cığır açmışdır ki, bu, çağdaş təfəkkürümüzün də əsas sütunu olaraq qalacaqdır.\nKitabın ərsəyə gəlməsində əməyi olan hər kəsə və tədbirin iştirakçılarına təşəkkür edən MDU-nun Bakı filialının rektoru, professor Nərgiz Paşayeva bildirmişdir ki, hər bir xalqın mədəniyyəti onun yazılı ədəbiyyatında özünü göstərir. Mükəmməl yazılı ədəbiyyatı olmayan xalqın mükəmməl mədəniyyəti və tarixi də yoxdur. Yazılı ədəbiyyatı olmayan xalqların dili də rəsmən qəbul edilmir. Bu baxımdan ədəbiyyatın, sözün qüdrəti əvəzedilməzdir.\nProfessor Nərgiz Paşayeva vurğulamışdır ki, Mirzə Cəlil ədəbi məktəbinin davamçısı, XX əsr Azərbaycan ədəbiyyatının görkəmli nümayəndələrindən olan Mir Cəlal Paşayevin zəngin ədəbi irsi böyük həqiqətlərin sonsuz səmimiyyətlə bədii təcəssümünə əsaslanır. O, təməli Mirzə Fətəli Axundzadə tərəfindən qoyulmuş realist Azərbaycan ədəbiyyatının çox görkəmli, istedadlı və sevilən nümayəndələrindən biridir.\nMDU-nun Bakı filialının rektoru diqqətə çatdırmışdır ki, təxminən əlli illik bədii yaradıcılığı dövründə Mir Cəlal öz oxucuları ilə həmişə səmimi və obyektiv söhbət aparmış, həyat materiallarını hər cür "kosmetik əməliyyatlardan" uzaq, bütün həqiqətləri, gözəllik və faciələri, sevincli və kədərli tərəfləri ilə canlandırmağı bacarmışdır. Buna görə də Mir Cəlalın sovet dövründə yazılmış əsərləri bu gün də maraq və məhəbbətlə qarşılanır, köhnəlmir və yəqin ki, heç vaxt da köhnəlməyəcəkdir. Onların hər biri yazıldığı zamanın ictimai-siyasi və mənəvi-psixoloji səciyyəviliklərini dəqiqliklə, müfəssəlliklə təcəssüm etdirdiyindən öz tarixinin bədii abidəsi, yadigarı kimi əbədiyaşardır.\nHəyatın hikmətini anlamaq və dünyanı dərk etmək üçün çoxlu kitab oxumağın vacibliyini söyləyən Nərgiz Paşayeva demişdir ki, bu beş cilddəki əsərlər də oxuculara çox mətləblərdən xəbər verəcəkdir. Uzun illərdən sonra bu əsərlərin ardıcıllıqla, vahid toplu halında işıq üzü görməsi əslində ədəbi hadisədir. Bu, təkcə Mir Cəlal müəllimin adı ilə bağlı deyil. Bu, həyata doğru gözlə baxmaq istəyən hər bir insan üçün gərəkli mənbədir.\nMir Cəlal Paşayevin Azərbaycan ədəbiyyatşünaslıq elminin inkişafındakı əvəzsiz xidmətlərindən söz açan MDU-nun Bakı filialının rektoru qeyd etmişdir ki, o, cəfakeş bir alim kimi böyük zəhmət hesabına dəyərli elmi əsərlər yazmışdır. Böyük alimin fundamental tədqiqatlarının nəticəsi olan əsərlər bu gün də öz aktuallığını qoruyub saxlayır və dəyərli mənbə kimi gənc tədqiqatçıların köməyinə çatır.\nProfessor Nərgiz Paşayeva vurğulamışdır ki, əzablı ömür qisməti dünyaya gəldiyi ilk illərdən onu izləməyə başlasa da, Ulu Tanrının mərhəməti sayəsində Mir Cəlal Paşayev çox çətinliklərə sinə gərərək, öz yolu ilə inadla, inamla irəliləmişdir. O, 1918-1919-cu illərdə Xeyriyyə Cəmiyyətinin köməyi ilə ibtidai təhsil almış və Azərbaycanda sovet hakimiyyəti qurulduqdan sonra Gəncə Darülmüəllimliyinə daxil olmuşdur. Tələbə təşkilatının, sonra isə şəhər tələbə həmkarlar təşkilatının sədri seçilmişdir.\nMir Cəlal Paşayev Kazan Şərq Pedaqoji İnstitutunun ədəbiyyat şöbəsində, Azərbaycan Elmlər Akademiyasının aspiranturasında təhsilini davam etdirməklə yanaşı, müəllimlik etmiş və millətinin övladlarına Azərbaycanın ədəbiyyatını, mədəniyyətini, zəngin keçmişini mənimsətmişdir. Bu mənada Mir Cəlal Paşayevin XX əsr Azərbaycan elminin, ədəbiyyatının, təhsilinin inkişafındakı xidmətləri misilsizdir.\nProfessor Nərgiz Paşayeva qeyd etmişdir ki, Mir Cəlal Şərq ədəbiyyatını nə qədər dərindən bilirdisə, Qərb mədəniyyətinə, incəsənətinə də bir o qədər bələd idi. Ona görə də yazdıqları ilə könülləri fəth edirdi. Onun həyat tərzində, davranışında, insanlara münasibətində ümumbəşərilik özünü göstərirdi. Mir Cəlal Paşayevin yazdığı əsərlər sayəsində qazandığı sevgi əbədidir, əlçatmazdır və heç bir fəxri adla, titulla ölçüyə gəlməz.\nMir Cəlal Paşayevin Mirzə Cəlili bir ədib kimi daha çox sevdiyini söyləyən Nərgiz Paşayeva vurğulamışdır ki, bunun səbəbini illər ötdükdən sonra anladım. Başa düşdüm ki, o, Mirzə Cəlili cəsarətinə, hünərinə, sözün düzünü dediyinə və yazdığına görə sevirmiş.\nMDU-nun Bakı filialının rektoru diqqətə çatdırmışdır ki, hər bir xalqın bədii ədəbiyyatı onun taleyini və tarixini tam dəqiqliyi və müfəssəlliyi ilə özündə təcəssüm etdirən bədii abidələrdən ibarətdir. Bütün varlığı ilə xalqına bağlı olan Mir Cəlalın da yaradıcılığında xalqımızın təxminən yarıməsrlik tarixinin müxtəlif mərhələlərindəki ictimai-iqtisadi və mənəvi-psixoloji vəziyyəti, taleyi zəngin həyati faktlar, vüsətli bədii təxəyyül hesabına məharətlə təcəssüm etdirilib.\nSonda Nərgiz Paşayeva kitabın həmtəsisçisi, müəllimi professor Təhsin Mütəllimova təşəkkür etmişdir. Vurğulamışdır ki, onun köməyi olmadan belə sanballı nəşrin hazırlanaraq oxuculara çatdırılması mümkünsüz olardı.\nTəqdimat mərasimində M.F.Axundzadə adına Azərbaycan Milli Kitabxananın direktoru Kərim Tahirov Mir Cəlal Paşayevin bolqar dilində çap edilmiş "Söyüd kölgəsi" hekayəsinin nüsxəsini Milli Aviasiya Akademiyasının rektoru, akademik Arif Paşayevə və professor Nərgiz Paşayevaya təqdim ediblər.\nVurğulanıb ki, Mir Cəlal Paşayevin "Seçilmiş əsərləri"nin beşcildliyi artıq türkdilli ölkələrin mərkəzi kitabxanalarına göndərilib.\nSonda tədbir iştirakçıları "Azərbaycan nəsrinin görkəmli nümayəndəsi Mir Cəlal Paşayev" mövzusunda kitab sərgisi ilə tanış olublar. /TREND/


Strategiya.az - Daxili işlər orqanlarının əməkdaşları arasında sərbəst güləş çempionatı keçirilib\nDaxili işlər orqanlarının əməkdaşları arasında sərbəst güləş çempionatı keçirilib\n20:29 / 03.12.2018\nDaxili işlər orqanlarının əməkdaşları arasında sərbəst güləş çempionatı keçirilib.\nDaxili İşlər Nazirliyinin (DİN) mətbuat xidmətindən bildiriblər ki, nazirliyin İdman Cəmiyyətinin sədri, polis polkovniki Zemfira Meftaxətdinova və Daxili Qoşunların Baş İdarəsinin İdman komandasının rəisi, polkovnik Namiq Abdullayev turnirin açılış mərasimində çıxış edərək idmançılara uğurlar arzulayıblar.\nYarışda ərazi polis orqanlarını, nizami hissə və tədris müəssisələrini təmsil edən 10 komandanın heyətində 80 idmançı mübarizə aparıb. Gərgin idman mübarizəsi şəraitində keçən çempionatda komanda yarışında ilk üçlükdə Daxili Qoşunlarının Baş İdarəsi, Naxçıvan Muxtar Respublikası DİN və Əlahiddə Çevik Polis Alayının əməkdaşları qərarlaşıblar.\nBədir Sadıqov (61 kiloqram, Naxçıvan MR DİN), Eldar Məmmədov (65 kiloqram, DQ), Nadir Şərifov (70 kiloqram, DQ), Elvin Dövlətov (74 kiloqram, DQ), Alı Bayramov (84 kiloqram, DQ), Elmir Şirinov (97 kiloqram, Gəncə ŞBPİ) və Üzeyir Yusifov (125 kiloqram, ƏÇPA) yarışın baş mükafatını qazanaraq çempion olublar.\nMükafatlandırma mərasimində çıxış edən idmanın təşkili bölməsinin rəisi, polis polkovnik-leytenantı Mülayim Xıdırov əməkdaşların hazırlıq səviyyəsinin yüksək olduğunu, polis idmançılarımızın təcrübələrinin ildən-ilə artdığını diqqətə çatdırıb.\nEtiket: Bədir Sadıqov (61 kiloqram Naxçıvan MR DİN) Eldar Məmmədov (65 kiloqram DQ) Nadir Şərifov (70 kiloqram Elvin Dövlətov (74 kiloqram Alı Bayramov (84 kiloqram Elmir Şirinov (97 kiloqram Gəncə ŞBPİ) və Üzeyir Yusifov (125 kiloqram ƏÇPA)


Kİçİk təmİr İşlərİ\nPROSERVİS, bütün növ təmir işlərinizdə xidmətinizdədir. Bina, ev, ofis, ticarət mərkəzləri, otellər, banklar, xəstəxana, fabrik, villa kimi istənilən obyektdə təmir işləri xidməti veririk. Fasad, boya işləri, elektrik-su xətləri, havalandırma, mətbəx hamam otağı təmiri, balkon, qapı-pəncərə, dam örtükləri, tavan, döşəmə təmiri, oboy, parket, laminant, gips və s. işlərinizi Bizə həvalə edin.\nKiçik təmir işləri də təcrübə tələb edir. Təmir işlərində sadə üsullar seçilərək bir çox vacib məqam diqqətə alınmır. Keyfiyyətsiz işçiliyin və ucuz vəsaitin ömrü qısa olduğu üçün iş əslində Sizlərə daha da baha başa gəlir.\nÜmumi və xüsusi məkanların, daxili memarlıq dizaynlarında ən yaxşı şəkildə istifadəsini təmin etməklə görünüş və estetikaya da xüsusi diqqət göstəririk.\nHazırladığımız və ya sizə aid arxitektura layihələrini tətbiq edirik. Təcrübəli personallarımız ilə çox qısa zaman içərisində keyfiyyətli nəticələr əldə edə bilərsiniz. Memarlıq və dekorasiya xidmətlərinin qüsursuz təqdim edildiyi bir dünyaya sizləri dəvət edirik.\nKeyfiyyəti birinci planda tutaraq eyni zamanda ən iqtisadi həllərlə müştəri məmnuniyyətini təmin edən PROSERVİS, gərək yerli gərəksə idxal materialları ilə keyfiyyətli və sərfəli həllər seçimini Sizə təqdim edir.\nTəmir işləri dedikdə mənzilin və obyektlərin tikintisindən başqa hər bir iş nəzərdə tutulur.\nTƏMİR VƏ BƏRPA İŞLƏRİ XİDMƏTLƏRİMİZ;\nSuvaq, dam örtükləri, döşəmə ,metlax və kafel, asma tavan, parket, laminant, üzləmə işləri, divarların rənglənməsi, alkapon vurulması, su və kanalizasiya xəttinin çəkilməsi, havalandırma, mətbəx, vanna otağı işləri, balkon, qapı-pəncərə, interyer, eskteryer və landşaft dizaynların hazırlanması və s.\nBakıda, eləcə də Azərbaycanın digər şəhər və rayonlarında İnteryer dizayn layihələrini uğurla həyata keçirir. Eksklüziv interyerin yaradılması üzərində işə başlayarkən biz dizayn layihəsi ilə yanaşı, həm də bu layihədə sizin bütün arzularınızı, ideya və xəyallarınızı, bir sözlə, mükəmməl ümumi təsəvvürünüzü təcəssüm etdirməyə çalışırıq.\nEksteryer dizayn – Bədii yanaşma və peşəkar dəqiqlik tələb edən işdir. Dizaynerlər və memarlar bədii baxışa malik olan peşəkarlardır. Onlar sizin sifarişinizin təkrarolunmaz dizaynını yaratmaq üçün kifayət qədər təcrübəyə malikdirlər. Evin və ya tikilinin eksteryer dizaynının yaradılması müştəri ilə memarın (dizaynerin) birgə fantaziyasının məhsuludur.\nBiz abadlıq və yaşıllaşdırma üzrə təbii-iqlim, ekoloji, torpaq və estetik amilləri nəzərə almaqla sizin istəklərinizə uyğun landşaft dizaynının variantlarını təklif edirik. Müasir dövrdə landşaft dizaynı çox böyük populyarlığa malikdir. Şəhər mühitində yaşadığı ərazini və evi dəyişmək istəyən insan ilk növbədə rahatlıq axtarır.


Fərhad Dəjpəsənd: İran işğaldan azad edilən rayonlarda məscidlərin bərpasına kömək göstərməyə hazırdır 1905.az\nMüharibə edən tərəflər adətən dini abidələrə toxunmurlar. Lakin ermənilərin Azərbaycan ərazisində etdikləri hərəkətlər təəssüf doğurur.\nAZƏRTAC xəbər verir ki, bu sözləri İranın iqtisadiyyat və maliyyə işləri naziri Fərhad Dəjpəsənd deyib. O bildirib ki, işğal edilmiş Qarabağda məscidlərə qarşı edilən hörmətsizlik yolverilməzdir. Müasir dünyada belə hərəkətlər vəhşilik kimi qiymətləndirilməlidir.\nNazir diqqətə çatdırıb ki, İran işğaldan azad edilən rayonlarda məscidlərin bərpasına yaxından kömək göstərməyə hazırdır.


Leyla Əliyevanın təşəbbüsü ilə Moskvada xeyriyyə aksiyası keçirildi – Yenicag.Az\nAna Səhifə Dünya Leyla Əliyevanın təşəbbüsü ilə Moskvada xeyriyyə aksiyası keçirildi\nLeyla Əliyevanın təşəbbüsü ilə Moskvada xeyriyyə aksiyası keçirildi\nYeni Çağ Media Qrupu – Mart 27, 2021 - 18:05\nHeydər Əliyev Fondunun vitse-prezidenti, Rusiya Azərbaycanlı Gənclər Birliyinin sədri Leyla Əliyevanın təşəbbüsü ilə fondun Rusiya nümayəndəliyinin əməkdaşları Moskvadakı “Bizim evimiz” Ailə Tərbiyəsinə Dəstək Mərkəzində (ATDM) olublar.\nYenicag.az xəbər verir ki, uşaq evinin direktoru Vadim Menşov çoxillik dostluq və dəstəyə görə Heydər Əliyev Fonduna və şəxsən fondun vitse-prezidenti Leyla Əliyevaya təşəkkür edib.\nO deyib: “Biz Azərbaycanı çox sevirik, uşaqlarımıza göstərdiyi qayğıya görə Leyla Əliyevaya dərin minnətdarlığımızı bildiririk. Leyla Əliyeva tez-tez bizim uşaq evini ziyarət edir, onun gəlişi uşaqlar üçün həmişə bayrama çevrilir”.\nTəşkilatın rəhbəri qeyd edib ki, “Bizim evimiz” mərkəzinin kollektivi və yetirmələri dəfələrlə Azərbaycanda olublar. “Bizim 1 saylı Bakı uşaq evindən olan həmkarlarımız və uşaqlar ilə çox gözəl münasibətlərimiz var. Artıq bir ailə olmuşuq, hər gün əlaqə saxlayırıq və yenidən görüşəcəyimizi arzu edirik. İnanırıq ki, sərhədlər tezliklə açılacaq və biz yenidən Azərbaycana səfər etmək imkanı əldə edəcəyik”, – deyə o bildirib.\nHeydər Əliyev Fondunun nümayəndələri Moskva və Bakı uşaq evlərindən olan uşaqların pandemiyaya qədər qarşılıqlı səfərlərindən danışıb, tezliklə görüşəcəklərinə ümidvar olduqlarını bildiriblər.\nXeyriyyə aksiyasının təşkilatçıları valideyn himayəsindən məhrum uşaqlara kitablar, oyuncaqlar və şirniyyatlar təqdim edib, onları hədiyyələrlə sevindiriblər.


Azərbaycan Avrasiya İttifaqına\nAzərbaycan Avrasiya İttifaqına qoşulmayacaq\n13:44 30 May 2014 Oxunub : 849\nAzərbaycan prezidenti Avrasiya İqtisadi İttifaqının təsisçiləri olan Rusiya, Qazaxıstan və Belarusun dövlət başçılarına həqiqətən də məktubla müraciət edib”. Bunu APA-ya açıqlamasında Azərbaycan Prezident Administrasiyası rəhbərinin müavini, PA-nın Beynəlxalq əlaqələr şöbəsinin müdiri Novruz Məmmədov deyib.\nN. Məmmədov bildirib ki, bu gün beynəlxalq münasibətlərdə ədalətli yanaşmanın olmaması müəyyən addımların atılmasına gətirib çıxarır: “Bu kontekstdə Avrasiya ərazisində yeni qurumun yaranmasını normal hesab etmək lazımdır. Bura üzvlük məsələsində bizi maraqlandıran Ermənistandır. Ermənistan 20 ildən artıqdır Azərbaycanın ərazilərinin bir hissəsini işğal altında saxlayır. Bununla bağlı BMT TŞ-nin 4 qətnaməsi, beynəlxalq təşkilatların mövqeyi var. Üstəlik, Minsk Qrupunun həmsədrləri bir neçə bəyanat veriblər ki, münaqişə ilə bağlı indiki status-kvonu saxlamaq olmaz. Bütün bunlara baxmayaraq, Ermənistan beynəlxalq hüququn norma və prinsiplərinə məhəl qoymur. Bu prosesdə isə bizi təmin edəcək güclü addım atılmır. Bu çərçivədə düşündük ki, Ermənistan hansı şərtlərlə Avrasiya İqtisadi İttifaqı və Gömrük İttifaqına üzv ola bilər. Bununla bağlı Azərbaycan prezidentinin müraciəti oldu və bu müraciəti də Qazaxıstan prezidenti Nazarbayevin dediyi kimi, artıq təsisçi dövlətlərin rəhbərləri alıblar”.\nN. Məmmədovun sözlərinə görə, Ermənistan Azərbaycan ərazilərini işğal altında saxlayaraq orada özünün işğalını müəyyən mənada qəbul etdirmək, bununla bağlı siyasi, iqtisadi, mədəni və digər addımlar atmaqla bu qurumlara üzv ola bilməz: “Məktubun da əsas mahiyyəti ondan ibarətdir ki, belə bir proses baş verərsə, beynəlxalq hüquq, onun norma və prinsiplərinə əməl olunsun. Orada həmçinin göstərilir ki, siz dövlət başçılarının Azərbaycanla yaxşı münasibətləriniz var, bu çərçivədə Azərbaycanın maraqlarına xələl gətirən addım atılmamalıdır. İlk andan məktuba müsbət mövqe bildirilib. Qazaxıstan prezidenti Nazarbayev söylədi ki, bu məsələyə diqqətlə baxmalıyıq və Azərbaycan Respublikasını narazı sala bilmərik. Ermənistanın rəhbərliyi bir qədər əvvəl bəyan etdi ki, bu quruma üzv olacaq. Baxmayaraq ki, 3 il Avropa İttifaqı və onun rəhbərləri ilə manevrlər etdi, işlərini qurdu, söz verdi, vəd verdi. Lakin Ermənistanın prezidenti bir səhər yuxudan durub bəyan etdi ki mən Avrasiya İttifaqına üzv olmağı qərara almışam”.\nN. Məmmədov Azərbaycanın Avrasiya İqtisadi İttifaqına qoşulmaq planının olmadığını bəyan edib: “Biz hələlik bunu düşünmürük. Bizi burada maraqlandıran yalnız Ermənistanın ittifaqa üzvlüyü məsələsidir”.


Burada valideynlər körpələrinə istədikləri adı QOYA BİLMƏZLƏR – “Buzlar ölkəsi” haqqında MARAQLI FAKTLAR - HAQLI.AZ\nEv ARAŞDIRMA Burada valideynlər körpələrinə istədikləri adı QOYA BİLMƏZLƏR – “Buzlar ölkəsi” haqqında MARAQLI...\nİslandiya Atlantik okeanının şimal hissəsində yerləşən ada dövləti sayılır. Bura İslandiya adasından və ətrafındakı bir neçə kiçik adalardan ibarətdir, ərazisi 123 min kv/km-dir.\nKAİM.az xəbər verir ki, İslandiyanın şimaldan Qrenlandiya, şərqdən İsveç və Norveç, cənubdan isə Böyük Britaniya ilə su sərhəddi var. İslandiyanın yerləşdiyi ada vulkanik mənşəlidir. Adada gündəlik şəkildə vulkan püskürmələri baş verir. İslandiyaya ən yaxın quru ərazisi Danimarka tabeliyində olan Qrenlandiyadır, onlar arasında məsafə 350 km-dir. Digər dövlətlərlə olan məsafə Norveçlə 1050, Şotlandiya ilə 800 km təşkil edir.\nİslandiyanın paytaxtı Reykyavik şəhəridir. 120.000 nəfər əhalisi olan şəhər İslandiyanın ən böyük şəhəri hesab olunur. Şəhərdə iyul ayında temperatur +20, yanvarda isə 0 dərəcə təşkil edir. İslandiya əhalisinin 98%-ni islandlar təşkil edir. Onlar 10 əsrdir ciddi dəyişikliklərə məruz qalmayan İsland dilində danışırlar. Ölkənin sahil suları müəyyən istisnalarla ilboyu donmur. Bununla belə, İslandiyada hava dəyişkəndir və bu da ölkəyə şimaldan və cənubdan gələn hava axınları ilə əlaqədardır.\nBunlar İslandiya haqqında rəsmi və bilinən məlumatlar idi.\nİndi isə buzlar ölkəsi haqqında çox da bilinməyən bir neçə maraqlı məlumatı təqdim edirik.\n1. İslandiya dünyanın iki tektonik lövhəsi arasında üzə biləcəyiniz yeganə yerdir\nİslandiya Silfra çatlaması, eyni zamanda iki qitəyə fiziki olaraq toxuna biləcəyiniz yeganə yerdir. Beləliklə, bu yerdə eyni zamanda Şimali Amerika və Avrasiya qitələrinə toxuna bilərsiniz. Tektonik lövhələr ayrıldıqca qitələr arasında bəzi çatlar əmələ gəlir. Buradakı sular dünyanın ən təmiz sularından biri sayılır. Silfra çatlağı 2004-cü ildə UNESCO tərəfindən “Dünya Mirası” siyahısına daxil edilib.\n2. İslandiyanın Akureyri şəhərində işıqforlarda qırmızı dairələr əvəzinə qırmızı ürəklər var\n2008-ci ildə iqtisadi böhran zamanı İslandiyada insanlar böyük bir depressiyadan keçiblər. İnsanların mənəviyyatını yüksəltmək üçün bələdiyyə sədri İslandiyanın ikinci ən böyük şəhəri olan Akureyridə işıqforları ürək şəklində dizayn edib. Bu yolla insanları tıxaclarda pozitiv tutmağa çalışırlar.\n3. İslandiyanın yeganə yerli məməli ehyvanı arktik tülküsüdür\nİslandiyada 8-10 min arasında arktik tülkü yaşayır. Bu gözəl görünüşlü heyvanlar Beynəlxalq Təbiəti Qoruma Birliyinin qırmızı siyahısına daxildir. Bu növün nəsli kəsilməkdədir.\n4. İslandiyada insanlar bir-birlərinə ənənəvi Milad hədiyyəsi olaraq kitablar verirlər\nİslandiya dünyanın ən çox kitab oxunan ölkələrindən biridir. “Jolabokaflod” və ya “Christmas Book Sel” adlanan ənənədə- 24 dekabrda insanlar bir-birilərinə bir kitab verir və gecəni oxumaqla keçirirlər. Bu ənənə İkinci Dünya müharibəsindəki maddi çətinliklər səbəbiylə suvenirlər istehsalının məhdudlaşdırılması ilə başlayıb. Beləliklə, kitablar Miladın simvolu olub.\n5. İslandiyalılar kimin kimlə qohum olduğunu göstərən bir tətbiqetmə hazırlayıblar\nİslandiya əhalisi 360.000 nəfərdir və çox az miqrasiya edən bir ada ölkəsidir. Bu qədər kiçik bir ölkədə insanların çoxu bir-birilə qohumdur. İslandların özlərinin yaratdığı “İslendinga-Application” adlı proqramla 11-ci əsrdən bəri bütün islandiyalıların qohumluq əlaqələri sıralanır. Bu məlumat bazası kimin kimlə əlaqəli olduğunu göstərir.\n6. İslandiyada eyni ailənin bütün üzvlərinin soyadları fərqli ola bilər\nİslandiyada iki nəfər evlənəndə öz soyadlarını istifadə edirlər. Cütlüyün bir oğlan uşağı varsa, atasının və ya anasının soyadının sonuna “-son” şəkilçisi əlavə edilərək, bir qızı varsa “-dóttir” əlavə edilərək yeni bir soyad yaradılır. Beləliklə, hər kəsin soyadı fərqli ola bilir.\n7. Bəzi islandiyalılar elflərin mövcud olduğuna inanırlar\nİslandiyalıların yüzdə 54-ü elflərin gerçək olduğuna inanır. Burada elflərin dünyadakı varlıqlarını xatırlatmaq üçün kiçik elf evlər də mövcuddur.\nElflər alman-skandinav və kelt folklorunda sehrli xalq kimi bilinir. “Alvla” (álfr — skand.) və sidlər (sidhe — qədim irland dili) adları ilə tanınır.\nMüxtəlif miflərdə elflərin təsviri başqa cür ola bilir, ancaq bir qayda olaraq onlar gözəl, işıqlı, insana dost məxluqlar sayılırlar. Onlar insanlardan daha hündür və gözəl təsvir olunur. Bununla belə insandan daha cəld və qüvvətlidirlər. Rəvayətlərə görə elflər 1000 ildən daha çox yaşayır. Buna görə də elflər ölümsüz qəbul olunur. Rəvayətlərdə deyilir ki, onlar dağlarda və dənizlərdə olmaqdan xoşlanmazlar, əsasən meşəlikdə yaşayırlar. Onlar bir qayda olaraq Avropa xalqlarının nağıllarının və fantastik əsərlərinin qəhrəmanlarıdır.\n8. İslandiya fil başı şəklində nəhəng bir qayaya sahibdir\nFil Qayası İslandiyanın Westman adasında tapılmış bir bazalt qayadır. Westman adaları bir sıra vulkan püskürmələri nəticəsində meydana gəlib və Fil qaya kimi maraqlı formalı dizaynlar ortaya çıxıb.\n9. Dünyanın ilk demokratik yolla seçilmiş qadın prezidenti 1980-ci ildə İslandiyada seçilən Vigdís Finnbogadóttir olub\nVigdís Finnbogadóttir İslandiyanın dördüncü prezidenti və dünyada demokratik olaraq seçilmiş ilk prezidentdir. O, İslandiyanın bu günə qədər yeganə qadın prezidentidir.\n10. İsland dilində ‘Dondurma Səyahəti’ mənasını verən bir söz var\nİslandiyalılar havanın nə qədər soyuq olmasına baxmayaraq dondurma yeyə bilərlər. Dondurmanı o qədər sevirlər ki, hətta bunun üçün bir sözləri var – “ísbíltúr”. Bu söz dondurma səyahətini ifadə edən vahid bir sözdür.\n11. İslandiyada McDonald’s yoxdur\nİslandiyadakı ilk McDonald’s 1993-cü ildə açılıb, lakin uzun müddət fəaliyyət göstərdikdən sonra 2009-cu ildə bağlanıb.\n12. İslandiyada ağcaqanad yoxdur\nİslandiyadakı soyuq hava ağcaqanadların yaşaması üçün uyğun bir mühit deyil. İslandiyada 1300 böcək növü olmasına baxmayaraq, ağcaqanada rast gəlmək mümkün deyil.\n13. İslandiyada valideynlər tez-tez körpələrini soyuqda çöldə yatdırırlar\nİslandiyada körpələri soyuqda yatırmaqla immunitet sisteminin gücləndirdiyinə inanılır. Bəlkə də bir həqiqət var, çünki İslandiyada ortalama yaş ömrü 82 ildir.\n14. İslandiyadakı valideynlər təsdiq edilmiş siyahıdan körpələri üçün bir ad seçməli və ya adlandırma komitəsinə təsdiq üçün müraciət etməlidirlər\nİslandiyada yeni doğulan körpələrə istənilən adı vermək mümkün deyil. İslandiya Adlandırma Komitəsi təsdiq edilmiş adları siyahıya alır və valideynlər bu siyahıdan bir ad seçməlidirlər. Siyahıdan kənar bir ad seçmək istəyirlərsə, komitəyə müraciət edib təsdiq almalıdırlar.\n15. Bütün İslandiyanı 24 saatdan az müddətdə səyahət edə bilərsiniz\nBu gözəl ölkəni araşdırmaq üçün 24 saat kifayət deyil, ancaq dairəvi yoldan 24 saat ərzində bütün ölkəni gəzə bilərsiniz.\n16. İslandiyada təxminən 130 vulkan var və bunlardan 30-u aktivdir\nƏn son vulkan püskürməsi ötən ay 19 Martda baş verib.\n17. İslandiya bayrağının rəngləri ölkə mənzərəsinin üç elementini simvollaşdırır\nBayraqdakı rənglər ölkənin üç təbii mənzərəsini təmsil edir. Qırmızı vulkan atəşini, ağ buzu, mavi isə sahildən baxıldığında, adanın dağlarını təmsil edir.\n18. İslandiyada ən məşhur yemək sosiskalı sandviçdir\nSosiska İslandiyanın milli yeməyi hesab edilə bilər. Çünki İslandiyada hara getsəniz sosiska tapa bilərsiniz.\n19.1924-cü ildən 1984-cü ilə qədər Reykjavikdə itlər ev heyvanı kimi qadağan edilib\nÖlkənin paytaxtı Reykjavikdə insanların 1924 – 1984-cü illər arasında ev heyvanı kimi köpək sahibi olması qadağan edilib. Bunun səbəbi itlərə nifrət etdikləri üçün deyildi. Köpəklərin bir lent qurdu növü olan echinokokkoz daşıyıcısı olduğu aşkar edilmişdi. Buna görə də, insanların şəhər hüdudlarında ev heyvanları kimi köpəklərə sahib olmaları qadağan olunmuşdu. İndi belə bir qadağa yoxdur, amma Reykjavik sakinlərinin köpək sahibi olmaq üçün icazə almalarına ehtiyacı var.\n20. Reykjavik bələdiyyə başçısı 2010-cu ildən 2014-cü ilə qədər siyasi keçmişi olmayan bir komediya ustası idi\nJón Gnarr İslandiyada tanınmış bir aktyor və komediya ustası sayılır. Siyasətlə əlaqəsi olmayan Gnarr öz partiyasını qurub və 2010-2014-cü illər arasında Reykjavik Bələdiyyə Başçısı vəzifəsini icra edib.\n21. İslandiya Parlamenti dünyanın ən uzun müddət fəaliyyət göstərən parlamentidir\nİslandiya Milli Parlamenti “Altingi” adlanır. Bu günə qədər dünyanın ən yaşlı parlamentidir. İlk olaraq 930-cu ildə indiki Thingvellir Milli Parkı olaraq bilinən yerdə qurulub. Parlament hələ də mövcuddur.\n22. 1 mart İslandiyada pivə günüdür\nPivə islandiyalılar arasında populyar bir içki növüdür. Buna görə bir müddətdir pivənin qanunsuz olması sizi təəccübləndirə bilər. İnsanlar hər il bunu Pivə günü və ya İslandiyada “Bjordagur” kimi qeyd etməyə başladılar. 74 il sonra, 1 martda pivə qadağası götürülüb.\n23. İslandiyada dəmir yolu sistemi yoxdur\nTikinti materiallarının daşınması üçün bir dəmir yolu olsa da, ictimaiyyət üçün qatarlar yoxdur. Bunun səbəbi əhalinin az olması kimi görünür.\nƏvvəlki məqaləŞəkidə hökm sürən ANTİSANİTARİYA – VİDEO\nNövbəti məqalədəƏrdoğan-Zelenski görüşünün İLGİNC NƏTİƏCLƏRİ – 20 MADDƏ


Arif Əsədov yeni komitədə təmsil olunacaq » Football-plus.az\n12 okt 21:40aktual\nArif Əsədov yeni komitədə təmsil olunacaq\nHakimlər və Hakim-İnspektorlar Komitəsinə rəhbər təyin olunan Frits Stuxlik jurnalsitlərlə ilk görüşündə iki həftə ərzində yeni komitə formalaşdıracağını bildirmişdi. Avstriyalı mütəxəssisin təyinatından az qala bir ay ötsə də, hələ ki bu yöndə heç bir rəsmi açıqlama yoxdu. Komitədə neçə nəfərin təmsil olunacağı, Stuxlikin kimlərə etimad göstərəcəyi AFFA rəhbərliyi tərəfindən məxfi saxlanılır. Buna baxmayaraq, ictimaiyyətə ara-sıra müəyyən informasiyalar sızır. Belə ki, bugünlərdə əldə etdiyimiz məlumata görə, avstriyalı funksionerin kadrlarından biri Arif Əsədov olacaq. “Neftçi” ilə ölkə çempionluğunu bayram edən, bir ara assosiasiyanın təşkil etdiyi məşqçi kurslarında dərs deyən, ötən mövsüm birinci divizionda “Sabah”ı çalışdıran Arif bəy bundan sonra əmək fəaliyyətini Hakimlər və Hakim-İnspektorlar Komitəsində davam etdirəcək.\nSöylənilənlərə aydınlıq gətirmək üçün Əsədovla əlaqə saxladıq: “Mənə AFFA-dan təklif gəlib, həmin iclasda da iştirak etmişəm. Assosiasiya rəhbərliyi yeni formalaşan komitədə təmsil olunmağımı istədi. Qeyd etdiyim toplantıda AFFA-nın baş katibi Elxan Məmmədov çıxışında bildirdi ki, komitə yenidən formalaşdırılacaq. Baş katib məşqçilərin bu qurumun işində yaxından iştirakının vacibliyini diqqətə çatdırdı. Fikrimcə, baş katibin irəli sürdüyü təklif düzgün addımdı. Bəzən məşqçilərlə bağlı həddən artıq sərt cəzalar tətbiq olunur. Xırda bir anlaşılmazlığa və ya səhvə görə çalışdırıcı 3-4 oyun texniki zonadan uzaqlaşdırılır. Təbii ki, bu da çox vaxt həmin komandanın növbəti oyunlarda yaxşı çıxış etməməsinə səbəb olur. Və son nəticədə məşqçi iş yerini itirir. Bizləri başa düşmək lazımdı. Səhvi hamı edir. Məşqçi də, hakim də. Gərək bir-birimizin işinə hörmət qoyaq. İlboyu çəkdiyimiz əziyyət bir hakimin hansısa səhvinə görə heç olmamalıdı. Futbol adamlarıyıq, bu sahənin dərinliklərini və incəliklərini bilirik. Fikrimcə, tövsiyələrimizlə yeni komitənin işini daha yaxşı qurmasına kömək edə bilərik”.\nStuxlik Xaqani Məmmədovun otağında oturur Anar Salmanovun reaksiyası gecikmədi Stuxlik qovulanları başına topladı AFFA Hakimlər Komitəsi ilə Hakim-İnspektorlar Komitəsini birləşdirir Hakim-inspektorlar Komitəsində “yarpaq tökümü”


Tanınmış həkim koronavirusa qarşı tədbirləri ələ saldı: elə bil şamandırlar\n20:58 16.08.2020 (Yenilənib 20:36 16.08.2020)\n“İnfeksiyanın yayılmasının ilk vaxtlarında şübhəsiz xeyir verə biləcək tədbirlər indi mənasız görünür”\nBAKI, 16 avqust — Sputnik. Moskvanın 71 saylı xəstəxanasının baş həkimi, teleaparıcı Aleksandr Myasnikov xarici ölkələrdə koronavirusa qarşı görülən tədbirləri ələ salıb.\nSputnik Azərbaycan bildirir ki, həkim özünün Telegram kanalında bunları mənasız adlandıraraq, şamanların yağış çağırmaq üçün ayinlərdə istifadə etdikləri qavalların effektinə bənzədib.\nKoronavirusun peyda olmasının yeni versiyası: amma məkan eynidir\nTədbirlər sırasında Myasnikov ölkəyə yeni gələnlərin 2 həftəlik karantində saxlanılmasını, uçuşlar üçün mənfi koronavirus testi cavabının labüdlüyünü, anketlərin doldurulmasını və QR kodlardan istifadəni göstərib. Həkim bu tədbirlərin yoluxma səviyyəsini heç olmasa 0,00001 faiz azaltdığına şübhə edib.\n“İnfeksiyanın yayılmasının ilk vaxtlarında şübhəsiz xeyir verə biləcək tədbirlər indi mənasız görünür”, - mütəxəssis yazıb. Myasnikovun fikrincə, bunun praktiki əhəmiyyəti azdır, çünki uçuşlar “bu ritual hərəkətlərlə” olsa da, demək olar ki, tamamilə bərpa olunub.\nGöyərtəsində çoxlu sərnişinlər olan təyyarəni həkim “bir dəstə milçəyin əhatə elədiyi mürəbbə bankasına” bənzədib. Onun sözlərinə görə, əllərində anket və analiz cavabları olan adamlar virus qarşısında tamamilə müdafiəsizdirlər.\nBundan öncə Myasnikov bildirmişdi ki, Rusiyanın koronavirus əleyhinə vaksinini vurdurmağa hazırdır. Bu istəyini o, ikiqat risk qrupunda olması, yəni həm həkim, həm də yaşlı olduğu ilə izah edib.\nyoluxma, xəstəlik, uçuş, təyyarə, Rusiya, Koronavirus, COVID-19\nYeni tip koronavirus pandemiyası (586)\nZoom-un kəramətinə bax – plastik cərrahların gəlirini artırdı\nƏla xəbər: Son sutkada Azərbaycanda koronavirusdan ölən olmayıb\nÇin də prosesə qoşulur - sınağı birgə keçirəcəklər\nHələ payız gəlməmiş koronavirus proqnozu qabaqlayır: ikinci rekord qeydə alındı\nBraziliyadan göndərilən dondurulmuş toyuqlarda koronavirus aşkarlandı


Azərbaycanlının da rol aldığı möhtəşəm film gəlir - “Dəlilər”dən ilk görüntülər - VİDEO :: Sosial :: Azerfax.az\nTürkiyədə bir müddətdir çəkilişləri gedən, "Game of Thrones” və "Vikings” kimi keyfiyyətli film olacağına zəmanət verilən, ilin ən iddialı filmi "Dəlilər”dən ilk görüntülər yayımlanıb.\nAZƏRFAKS BakuPost-a istinadən xəbər verir ki, Osmanlı İmperiyasının dünyanı lərzəyə gətirən ordusunun ən öndə gedən döyüşçülərindən – "Dəlilər”dən bəhs edən, möhtəşəm səhnələrin yer aldığı və təsirli ssenarisi olan filmin 23 noyabrda nümayiş etdiriləcəyi bildirilir. Filmdə bir çox tanınmış aktyorlar iştirak edir.


"Azərbaycanlı qızla evlənmərəm..." - Rumıniyalı tələbə - FOTO » Son xəbərlər,Azərbaycan xəbərləri,en son xeberler,azeri radio,canli radio dinle\nSon xəbərlər » Maraqlı xeberler » "Azərbaycanlı qızla evlənmərəm..." - Rumıniyalı tələbə - FOTO\n"Azərbaycanlı qızla evlənmərəm..." - Rumıniyalı tələbə - FOTO\n13-06-2017, 12:06 Maraqlı xeberler\n"Bura gəlmədən əvvəl Azərbaycanı digər ərəb, müsəlman ölkələri kimi təsəvvür edirdim. Ona görə ölkəniz haqqında qərəzli fikirlərim var idi. Bu qədər müasir bir mühit və mədəniyyət gözləmirdim".\nucarliyiq.biz xəbər verir ki, bunu lent.az-a rumıniyalı, 22 yaşlı Raul Putilean deyir. Eşidib ki, Azərbaycan da müsəlman ölkəsidir, o dəqiqə İran, İraq kimi bir ölkə gözünün önündə canlanıb. Amma bura gələndə çox heyrətlənib, Azərbaycan haqqında düşüncələri tamamilə dəyişib.\nRaul UNEC-in Beynəlxalq İqtisadiyyat Məktəbində ikinci kursda oxuyur. Rumıniyanın Bistrita şəhərindən gəlib. Özü burda əcnəbi dostları ilə kirayə qalır. "Erasmus" mübadilə proqramı üzrə aldığı təqaüdlə dolanır. Atası və anası eyni sahədə işləyir. Atası təcili tibbi yardımda sürücü, anası isə dispetçerdir. Özündən balaca, 15 yaşlı bacısı da var.\nBurda dostum da var, iki ildir Azərbaycanda təhsil alır. Azərbaycan haqqında onunla çox danışmışıq. Burdakı yaşayışı, ərzaqların qiymətlərini və əcnəbi turistlərə münasibəti müzakirə etmişik. UNEC-i seçməyi isə "Erasmus" mübadilə proqramı üzrə koordinator təklif edib. Azərbaycanda yaşamaq rahatdır. Şəhəri və buranın havasını çox sevirəm.\n- Azərbaycan dilində danışa bilmirəm. Sadəcə "salam", "sağ ol" və bir-iki cümlə. Harasa gedəndə dostlarımla gedirəm, onlar da ya rus, ya da azərbaycan dilində danışmağı bacarır. Yaşadığım ünvana yaxın dükanlarda satıcılar da məni tanıyır deyə heç vaxt qiymətlərdə aldatmayıblar. İlk dəfə çətinliyim hava limanında oldu. Hava limanında ingilis dilində başa düşəcək və danışa biləcək taksi sürücüsü tapmadım. Axırda dostuma zəng etdim ki, sürücü ilə danışıb ünvanı izah etsin.\nƏn məşhur müsəlmanlar - FOTO\n"Müsəlman deyiləm, amma namaz qılıram..." - FOTO


Bu, səfərbərlik deyil, adi təlimdir » TEHSIL-PRESS Agentliyi\n“Hərbi vəzifə və hərbi xidmət haqqında” qanuna əsasən hərbi vəzifəlilər ehtiyatda olduqları dövrdə hərbi təlim, hərbi yoxlama və xüsusi toplanışlara çağırılırlar: “Səfərbərlik və Hərbi Xidmətə Çağırış üzrə Dövlət Xidməti tərəfindən ehtiyatda olan hərbi vəzifəlilərin müxtəlif ixtisaslar üzrə təlim toplanışlarına çağırılması həyata keçirilir. Bilirsiniz ki, biz müharibə şəraitində yaşayan ölkəyik. Torpaqlarımızın 20 faizi hələ də Ermənistanın işğalı altındadır. Bundan əlavə, işğalçı Ermənistan iyul ayında cəbhənin Tovuz rayonu istiqamətində təxribatlar törədib. Onlar bizim bir sıra strateji nöqtələrimizi ələ keçirməyə cəhd edib. Düşmən layiq olduğu cavabı alaraq geri otuzdurulub. Ancaq işğalçı Ermənistan arxasındakı bəzi güclərin dəstəyi ilə bu təxribatlarını davam etdirir. Yenə də Tovuz rayonu istiqamətində təxribata əl atıb və bu təxribatların qarşısı yüksək səviyyədə alınıb. Bizim Tovuz rayonundan olan qardaşımız şəhid olub. Bizim Bu gün tək Tovuzda deyil, Azərbaycanın hər tərəfindən yüzlərlə, minlərlə insanımız Ali Baş Komandanın əmrində olduqlarını bəyan edirlər. Tovuz hadisələrində minlərlə insan könüllü şəkildə Səfərbərlik və Hərbi Xidmətə Çağırış üzrə Dövlət Xidmətinə müraciət edərək hər an cəbhəyə getməyə hazır olduqlarını bildirmişdi. Kişili-qadınlı, oğullu-qızlı hər birimiz vətəni qorumağa hazır olmalıyıq.\nXəbərin tarixi: 22.09.2020 / 09:35\nSHXÇDX-də 55 mindən çox vətəndaş qeydiyyata alınıb\nPolkovnik vəfat etdi\nSəfərbərlik və Hərbi Çağırış üzrə Dövlət Xidmətindən cavab almışıq


«Neftçi»nin heyətində həmişə 11 metrlik cərimə zərbələrini dəqiq yerinə yetirməyi bacaran mahir futbolçular olub. Valeri Hacıyev, Əli Rəhmanov və Asif Əliyevi bu kateqoriyaya aid etmək olar. Ancaq İqor Ponomaryov nəinki «Neftçi»nin, bütün SSRİ futbolunun sərrast penalti ustası idi. Onun karyerası ərzində 11 metrlik nöqtədən vurduğu 33 zərbədən 31-i dəqiq olub. Bunlardan 24-nü ardıcıl yerinə yetirib. Məhz bu göstəriciyə görə Ponomaryov «Çernomorets»li Ploskinanı qabaqlayaraq keçmiş İttifaqın rekordçusu olub. 1981-ci ildə Bakıda «Zenit»lə görüşdə sonuncu dəfə penaltidən yararlana bilməyən İqorun bundan sonra vurduğu 24 zərbənin hamısı qolla nəticələnib. Rekorda isə 1988-ci ildə «Neftçi» - «Lokomotiv» oyununda çatıb. Bu müddətdə Viktor Çanov, Otar Qabeliya, Rinat Dasayev və bir çox başqa güclü qapıçılar onun zərbələrindən sonra topu qapılarından çıxarmağa məcbur olublar.\nPonomaryovu əsl bakılı hesab etmək olar. Onun əcdadları hələ ötən əsrdə Rusiyadakı aclıq illərində Bakıya köçmüşdülər. İqorun özü kimi atası da Bakıda anadan olmuş, zavodda fəhlə işləmişdi. Onda futbola marağı da atası yaradıb. Məhz atasının səyi nəticəsində İqor 1969-cu ildə «Strela» uşaq komandasına yazılır. Burada məşqçi Vaqif Axundov onun ilk futbol müəllimi olur. 13 yaşında isə Ənvər Quliyevin başçılıq etdiyi «Spartak» cəmiyyətinə keçir. Lakin burada bir il məşq edəndən sonra gözlənilmədən futbolu atıb, texnikuma qəbul olmaq istəyir. Amma Ənvər Quliyevin təkidi, həm də Azərbaycan yığmasına çağırılması onu fikrindən daşındırır.\nGennadi Bondarenkonun «Neftçi»yə dəvət etdiyi perspektivli gənclərin arasında Ponomaryov da olur. Onun komandadakı debütü isə 1978-ci ildə «Şaxtyor»la Donetskdə keçirilən SSRİ kubokunun 1/4 final mərhələsinə təsadüf edir. Ponomaryov həmin dövrü belə xatırlayır: «Əli Rəhmanov və Rafiq Quliyevlə təmasda olmağım mənə çox şey verdi. Məhz onların köməyi sayəsində kollektivə tez alışdım, onun əsl üzvü ola bildim».\nPonomaryovun nəinki «Neftçi»də, ümumilikdə böyük futbolda ilk addımları uğurlu alınır. Debüt ilindəcə SSRİ yığmasının tərkibində 18 yaşlılar arasında Avropa çempionu olur. Bir il sonra isə gənclər arasında ilk dəfə keçirilən dünya çempionatında digər bakılı Vladimir Mixaylevski ilə birgə gümüş medala layiq görülür.\nPonomaryov artıq «Neftçi»nin əsas oyunçusuna çevrilirdi. Gənc futbolçunun parlaması tezliklə digər klubların diqqətini cəlb etməyə başlayır. Onu 1980-ci ildə Argentina ilə oyun üçün SSRİ yığmasına dəvət edirlər. O zaman komandanın baş məşqçisi olan Konstantin Beskov oyundan sonra İqora yaxınlaşıb «Spartak»a keçməyi təklif edir, Moskva klubuna keçəcəyi halda həm də yığmaya yolunun açıq olacağını önə çəkir. Lakin İqor bu təklifi rədd edərək «Neftçi»yə sadiq qalır. Bu hərəkəti onun yığmaya yolunu birdəfəlik bağlayır. Amma Beskovun bacarmadığı işin öhdəsindən sonralar Moskva hərbçiləri gəlir. Ponomaryovun idman institutunu bitirməsi ilə hərbi xidməti güzəşti də bitmiş olur. Əvvəlcə onu Moskva «Dinamo»su öz heyətində görmək istəyir. Sonra paytaxt hərbçiləri işə qarışırlar. Onlar hətta «Neftçi» rəhbərliyini «əgər Ponomaryovu xoşluqla buraxmasanız, komandanızın yarısını hərbi xidmətə çağıracağıq» deyə, qorxudurlar.\nBeləliklə, İqor «Neftçi»ni «silah gücü»nə tərk edərək, 1982-ci ildə OMİK-ə keçməli olur. Bir ildən sonra yenidən doğma komandasına qayıtmaq istəyən Ponomaryova OMİK rəhbərliyi imkan vermir. Belədə, «Neftçi»ni həmişə diqqət mərkəzində saxlayan Heydər Əliyev işə qarışır. Yalnız bundan sonra Ponomaryov Bakıya qayıda bilir. «Neftçi»yə dönüşündən sonra komandanın aparıcı üzvünə çevrilir. Yarımmüdafiədə oynamasına baxmayaraq, məhz həmin – 1983-cü ildə mövsüm ərzində komandanın ən çox qol vuran futbolçusu olur. Məhz onun yarımmüdafiədəki gözəl oyunu, dəqiq ötürmələri nəticəsində Banişevski-Markarov-Tuayevdən sonra Ponomaryov-Əhmədov-Cavadov «üçlüy»ü yaranır. Bu «üçlük» 1985-ci il mövsümündə unikal göstəriciyə nail olur, «Neftçi»nin rəqib qapılarından keçirdiyi 30 topdan 26-na imza atır. Ponomaryov isə növbəti mövsüm 10 qolla «Neftçi»nin ən yaxşı bombardiri olur.\nPonomaryovun karyerasının zirvəsi isə 1988-ci ilə təsadüf edir. «Neftçi»nin güclülər dəstəsindəki yerini qorumaq uğrunda gedən mübarizəsinə baxmayaraq, onun oyunu mütəxəssislərin nəzərindən yayınmır və o, SSRİ olimpiya yığmasının baş məşqçisi Anatoli Bışovets tərəfindən dəvət alır. Düzdür, zədə səbəbindən Olimpiada-88-in final oyunlarında yalnız bir dəfə meydana çıxır. Buna baxmayaraq, yığmadakı komanda yoldaşları kimi, o da sonda qızıl medala layiq görülür. Bununla da Ponomaryov Azərbaycanın futbol üzrə ilk və yeganə olimpiya çempionu olur.\nİqorun «Neftçi»dəki son oyunu da debüt matçındakı kimi kubok yarışına təsadüf edir. 1989-cu ildə Minsk «Dinamo»su ilə kubok oyununda sonuncu dəfə «Neftçi»nin formasını geyinir. Daha sonra karyerasını davam etdirmək üçün İsveçə yollanan Ponomaryov «Neftçi»nin tarixinə Olimpiya çempionu və penalti rekordçusu kimi düşüb.


Zaur Hüseynovun Londondakı sərvəti » Yenixeber.org - Oxu xəbərin olsun\nYenixeber.org: Həbib Hüseynzadə Azəri-Çıraq-Günəşli yatağında qazma qurğusunda çalışır. Transmilli neft-qaz şirkətlərindən birində mühəndis kimi pis qazanmır. Amma bu qazancı ona Birləşmiş Krallıqda hazırda 4,8 milyon funt sterlinq dəyərində aktivləri idarə edən şirkət qurmaq üçün yəqin ki yetərli sayılmazdı. Əgər atası Zaur Hüseynovun – “Bakı Metropoliteni” Qapalı Səhmdar Cəmiyyətinin sədrinin dəstəyi olmasaydı.\n“Bakı Metropoliteni” QSC-nin İH sədri Zaur Hüseynov oğlunun biznesində iştirakı barədə ona ünvanlanmış suala cavab verməyib. (Meydan tv)\nOxunub: 7100Tarix: 20-08-2019 10:06


Autizm təxminən 3 yaşda başlayır və məhdud hərəkətlərə gətirib çıxarır.\n6 yaşlı Vasif şokoladı çox sevir. Onun üçün danışmaq çətindir. Ancaq utana-utana olsa da, düz tələffüz eləməsə də «şokolad» sözünü deyir.\nVasif autizm xəstəliyindən əziyyət çəkdiyi üçün sevdiyi «şokolad» sözünü düz tələffüz eləmir. O başqa sözləri, elə sevimli «ana» sözünü deməyə də çətinlik çəkir.\nAZƏRBAYCANDA AUTİZMDƏN ƏZİYYƏT ÇƏKƏN UŞAQLARIN SAYI ARTIR\nAzərbaycanda autizmdən əziyyət çəkən uşaqların sayı getdikcə artır. «Autizm» Defektoloji və Psixoloji Yardım Mərkəzinin məlumatına görə, onların sayı bir ildə 1.5 min nəfər artıb. İndi rəsmi rəqəmlərə görə, Azərbaycanda 4 min çox belə uşaq var.\nTəşkilatın rəhbəri Çiçək Məmmədli deyir ki, cəmiyyət hələ də bu xəstəlik haqda məlumatlandırılmayıb. Onun fikrincə, əslində bu xəstəlikdən əziyyət çəkən uşaqların sayı daha çoxdur. Çünki daha çox bölgələrdə belə uşaqların qeydiyyatı aparılmır:\n«Bəlkə də bu rəqəm daha çoxdur. Çünki elə xəstələr var ki, qeydiyyata düşmür».\nÇiçək Məmmədli deyir ki, indi əvvəlki illərdən fərqli olaraq, valideynlər autizmdən əziyyət çəkən uşaqlarını daha çox psixoloq, loqoped yanına\nAdilə Əliyeva da oğlunu psixoloqun məşğələlərinə gətirir:\n«İnsanla ünsiyyət qurmaq istəmir. Danışa bilir, ancaq istəmir. Psixoloqun yanına aparandan az da olsa irəliləyiş var».\n«BU XƏSTƏLİYİN DƏRMANLA MÜALİCƏSİ YOXDUR»\nHəkim-defektoloq, loqoped Esmira Kazımova isə deyir ki, bu uşaqlar ancaq psixoloji bərpa mərkəzlərində məşğul olmalıdır:\n«Bu xəstəliyin dərmanla müalicəsi yoxdur. Psixoloji reabilitasiya işləri aparılmalıdır. Gərək çoxlu məşğul olsunlar. Çoxlu məşğələlər nəticəsini göstərir».\nPedaqoq psixoloq Sevda Mustafazadə də deyir ki, bu sindromun yaranma səbəbi dəqiq məlum deyil. Autizm təxminən 3 yaşda başlayır və məhdud hərəkətlərə gətirib çıxarır. Bu da beynin inkişafına mane olur. Onları tanımağa gəldikdə isə:\n«Autik uşaqları çağıranda cavab vermirlər. Heç baxmırlar da. Göz ünsiyyəti olmur. Onlar bizə şəkil kimi baxır. Sosial bacarıqları olmur. Fırlanan əşyaları sevirlər».\nVALİDEYNLƏR DƏRMANLARI ALA BİLMİR\nSevda Mustafazadə deyir ki, həmin uşaqlarla səbirlə, müntəzəm məşğul olanda, şəkil o vaxt hərəkətə çevrilir. Həm bu uşaqlara fərdi yanaşılmalıdır, həm də daimi məşğul olmaq lazımdır:\n«Elçin adlı bir balamız var. 4 yaşı var. Bura gələndə, qışqırırdı. 2 aydır gəlir. Xeyli irəliləyiş var. Gələndə salam verir, hal-əhval tutur. Hazırda rəsm çəkir. Söz ehtiyatı da artıb. Cümlə qurmaqda çətinlik çəkir, ancaq öyrənir. Valideynləri də onun üzərində çox işləyir».\nMütəxəssislər deyir ki, bu uşaqlarla bağlı müvafiq qanunvericilik yoxdur. Valideynlər isə onlar üçün nəzərdə tutulan dərmanları güzəştli qaydada ala bilmir. Autizm xəstəliyindən əziyyət çəkən uşaqların həm də ixtisaslaşmış mərkəzlərə ehtiyacları var.


20 | Май | 2016 | газета ОЧАГ (OCAQ) Самара\nŞƏHİDLƏRİ UNUTMAYAQ: QUBADLILI QƏHRƏMAN KƏRƏM MİRZƏYEV\nMirzəyev Kərəm Ərşad oğlu 20 may 1960-cı ildə Qubadlı rayonunun Xanlıq kəndində anadan olmuşdur. 1978-ci ildə Azərbaycan Dövlət İnşaat Mühəndisləri İnstituna daxil olmuşdur. 1983-1985-ci illərdə hərbi xidmətdə olmuşdur. 1990-cı ildə Qubadlı rayonunda sahə müvəkkili kimi işə başlayır. Müharibə başlayanda Kərəm baş leytenant idi və doğma Xanlıq kəndində sahə müvəkkili işləyirdi.\nVətən torpağının xilas olması Kərəm Mirzəyevin yeganə arzusuna çevrildi. Bir sıra döyüşlərdə şücaət və cəsarət göstərdi. Kərəm Novlu, Seytas, Əyin və başqa kəndlərin azad edilməsində rəşadətlə vuruşmuşdu. «Laləzar» əməliyyatının keçirilməsində büyük xidməti olmuşdur. 1992-ci il oktyabr ayının əvvəllərində ermənilər Laçın rayonunun Mazutlu kəndinə hücum etdilər. Mühasirəyə düşən döyüşçü yoldaşlarını xilas edən Kərəm 1992-ci il 1 oktyabrda Mazutlu kəndi uğrunda gedən döyüşdə düşmən gülləsinə rast gəldi və qəhrəmancasına həlak oldu.\nYenicə ailə qurmuşdu, bir oğlu vardı.\nMirzəyev Kərəm Ərşad oğluna ölümündən sonra «Azərbaycanın Milli Qəhrəmanı» adı verilmişdir.\nÖzü isə anadan olduğu və ürəyi qədər sevdiyi Qubadlı rayonunun Xanlıq kəndində torpağa tapşırıldı.\nFiled under şəhidlər and tagged Kərəm Ərşad oğlu Mirzəyev, milli qəhrəmanlar, Qubadlı Xanlıq kəndli, şəhidlər |\tОставьте комментарий\n20 MAY — BÖYÜK MÜĞƏNNİ VƏ AKTRİSA HƏQİQƏT RZAYEVANIN DOĞUM GÜNÜ\nHəqiqət Əli qızı Rzayeva (20 may 1907, Lənkəran — 2 avqust 1969, Bakı) — müğənni (soprano), pedaqoq. Azərbaycanın xalq artisti (1946). Azərbaycan səhnəsində çıxış edən ilk qadın müğənnilərindəndir.\nLənkəranın kiçik kəndlərindən birində anadan olmuşdur. Atası Əli kişi o hələ səkkiz aylıqkən dünyasını dəyişir. Həqiqətin anası ikinci dəfə dindar bir kişiyə ərə gedir. 1917-ci ildən Həqiqət Lənkəranda məktəbə getməyə başlayır. Azərbaycan sovetləşəndən sonra onun ailəsi Bakıya köçür.\nGənc Həqiqətdə operaya və səhnəyə həvəs Bakıda həvəskar teatr dərnəyinə getməsindən sonra yaranır. Dahi bəstəkar Müslüm Maqomayev səsini yoxlayandan sonra onu Opera Teatrında işə götürür.\n1928-1932-ci illərdə Azərbaycan Dövlət Konservatoriyasının muğam şöbəsində oxuyur, Cabbar Qaryağdıoğlu, Seyid Şuşinski və Qurban Pirimovdan dərs alır. 1927-1952-ci illərdə Opera və Balet Teatrının solisti, muğam və xalq mahnılarımızın ifaçısı kimi tanınır. Ərəbzəngi («Şah İsmayıl» — Müslüm Maqomayev), Leyli, Əsli, Telli («Leyli və Məcnun», «Əsli və Kərəm», «Arşın Mal Alan» — Üzeyir Hacıbəyov), Şahsənəm («Aşıq Qərib» — Zülfüqar Hacıbəyov) onun yaratdığı əsas səhnə obrazlarıdır.\nHəqiqət Rzayevanın kino fəaliyyətinə gəldikdə isə o, çox az filmdə çəkilmişdir. Lakin bu filmlərə baxdıqda onun nəinki bir opera müğənnisi, həmçinin, çox istedadlı bir kino aktrisası olduğunu da görürük. Xüsusilə «Ögey Ana» filmində Qəmər xala obrazını o qədər təbii oynamışdır ki, bu obrazı ondan başqa heç kəs belə oynaya bilməzdi.\nFiled under Azərbaycan, ЛАСО and tagged "Durum başına dolanım, Həqiqət Rzayeva |\tОставьте комментарий\nŞƏHİDLİƏRİ UNUTMAYAQ: LERİKLİ NATİQ TAHİRLİ\nMayın 18-də Azərbaycan Silahlı Qüvvələrinin şəhid olan əsgəri Tahirli Natiq Namiq oğlu doğulduğu Lerik rayonunun Almu kəndində dəfn olunub.\n7 ay əvvəl Bakının Nizami Səfərbərlik və Hərbi Xidmətə Çağırış İdarəsi tərəfindən həqiqi hərbi xidmətə çağırılan 19 yaşlı N.Tahirli Ermənistan silahlı qüvvələri tərəfindən qoşunların təmas xəttində atəşkəs rejiminin pozulması nəticəsində şəhid olub. Düşmən onu snayperlə başından vurub.\nMəlumata görə, N.Tahirli aprel döyüşlərində də qəhrəmanlıq göstəribi və buna görə tərifnamə alıb.\nFiled under ЛАСО, şəhidlər and tagged Lerik rayonu Almu kəmdi, Natiq Namiq oğlu Tahirli, şəhidlər |\tОставьте комментарий


Rusiyada müxalifət liderinə hücum olub | AzPolitika — onlayn siyasi-ictimai qəzet\nRusiyada müxalifət liderinə hücum olub\nDərc olunub: 26/03/2020 - 12:41\nRusiya Korrupsiyaya qarşı Mübarizə Fondunun rəhbəri Aleksey Navalnıya naməlum şəxslər tərəfindən hücum edilib.\nHücum müxalifət lideri "Exo Moskvı" radiostansiyasının binasına daxil olarkən olub. Bu barədə Aleksey Navalnı özünün Twitter hesabından yazıb.\nNavalnının sözlərinə görə, onun üstünə un və çürümüş südə bənzəyən maye səpiblər. Müxalifətçi onun bilərəkdən koronavirusa yoluxdurulmasına cəhd edildiyini istisna etmədiyini bildirib. Siyasətçi hücum edənləri “degenerat” və “Putinin dəstəsi” adlandırıb.\nNavalnı daha sonra bildirib ki, ona 2017-ci ildə üzünə anilin turşusu və ya Rusiyada “zelyonka” kimi tanınan mayeni atanlar hücum ediblər. O vaxt Navalnının gözləri kimyəvi yanmaya məruz qalmışdı.\nAleksey Navalnı "Exo Moskvı" radiostansiyasına “Şərti olaraq sizin” adlı proqramda iştirak etmək üçün gəlmişdi. Bu proqramı Moskva işi üzrə keçmiş müttəhim Yeqor Zukov aparır.\nÖtən həftə Navalnı iki yeni ifşaedici video ilə çıxış etmişdi. Bu videoda Putin başda olmaqla hakimiyyətlə yanaşı RT kanalının baş redaktoru Marqarita Simonyan və onun əri Tiqran Keosayan külli məbləğdə korrupsiyada ittiham olunurdular. (azadliq.org)


Hirudoterapiya necə həyata keçirilir? | SKLEROTERAPİYA.az\nVarikoz damarlarının müalicəsində zəlilər\nUzun müddətdir ki, zəlilər müəyyən xəstəliklərin müalicəsinin tərkib hissəsi sayılır.\nAşağı ətraf varikoz genişlənmiş damarların müalicəsində zəlilər haqqında uzun zamandır nə olduğu məlumdur.\nÜmumiyyətlə, hər şey əvvəlki kimidir. Hirudoterapiya – tibbi zəlilərdən istifadə edilən müalicə üsuludur. Hirudoterapiya günümüzdə yalnız köməkçi məqsədlər üçün istifadə edilir və varikoz genişlənmiş damarlarının standart müalicəsini əvəz edə bilmir.\nHirudoterapiya tez-tez istifadə olunur. Bu tələb, zəlilərin köməyi ilə pasientin ayaqlarında varikoz genişlənmiş damarların yaratdığı ağrı hissini aradan qaldırmağa kömək edir. Lakin bu üsulun yalnız pasientin vəziyyətini müvəqqəti olaraq yaxşılaşmasına kömək edə biləcəyini unutmaq olmaz. Varikoz genişlənmiş damarlarının, həssaslığın və xarici təzahürlərin xoşagəlməz simptomlarından tamamilə xilas olmaq üçün patoloji damarların aradan qaldırılması ilə cərrahi müalicə aparmaq lazımdır.\nHirudoterapiya üsulunun mahiyyəti qanın kiçik bir hissəsinin aşağı ətraflardan çıxarılmasına əsaslanır. Zəlilər pasientin dərisinə yapışır və qan çəkir.\nNə üçün pasient bundan sonra özünü rahat hiss edir?\nMəsələ ondan ibarətdir ki, aşağı ətraflarda varikoz genişlənmiş damarlarının inkişaf mərhələsində qan durulması formalaşır. Pasientin ağrı, şişkinlik və ayaqlarda ağırlıq hiss etdiyi qanın durğunluğudur.\nZəlilər, aşağı ətraflardan artıq qanı çıxararaq, yuxarıda qeyd olunan simptomlardan qısa müddətdə qurtarmağa kömək edir. Lakin qan dövranı pozğunluqlarının inkişafının səbəbi aradan qaldırılmadığından, bir müddət sonra varikoz genişlənmiş damarlarının bütün xoşagəlməz simptomları bərpa olunur.\nProsedur üçün hansı zəlilər istifadə olunur?\nHirudoterapiya üçün zəlilərin hazırlanması xüsusi diqqət tələb edir. Hirudoterapiya proseduru üçün səciyyələnən zəlilər xüsusi şəraitdə steril formada saxlanılır. Prosedur həyata keçirilməzdən bir neçə ay əvvəl zəlilər qidalandırılmırlar. Bu prosedur üçün zəlilərin ac olmasını təmin etmək üçün lazımdır. Bundan əlavə, zəlilərin yenidən prosedur üçün istifadə edilmədiyini qeyd etmək lazımdır. Zəlilərin yenidən istifadəsi bir sıra xəstəliklərə səbəb ola bilər. Ayrıca, infeksiya xəstəliklərinin yayılmasının qarşısını almaq üçün qaydalara əməl etmək lazımdır. Bundan əlavə ayaqların dərisində hər hansı bir iltihabi proses olduqda, hirudoterapiya seansları həyata keçirilmir.\nProseduru edən kimdir?\nBu prosedur poliklinika üzrə həkim hirudoterapevt tərəfindən həyata keçirilir. Bu proseduru həyata keçirmək üçün həkim xüsusi təlim keçir və sertifikat alır. Hirudoterapiyanın müstəqil aparılması məsləhət görülmür.


Bu gün Azərbaycan və Türkiyə prezidentlərinin görüşü olacaq | Report.az\nBu gün Azərbaycan və Türkiyə prezidentlərinin görüşü olacaq Bakı. 25 aprel. REPORT.AZ/ Ankarada rəsmi səfərdə olan Azərbaycan Prezidenti İlham Əliyev bu gün Türkiyə Prezidenti Rəcəb Tayyib Ərdoğanla görüşəcək.\n25 Aprel , 2018 09:29\nBakı. 25 aprel. REPORT.AZ/ Ankarada rəsmi səfərdə olan Azərbaycan Prezidenti İlham Əliyev bu gün Türkiyə Prezidenti Rəcəb Tayyib Ərdoğanla görüşəcək.\nQeyd edək ki, aprelin 24-də Azərbaycan Prezidenti İlham Əliyevin Türkiyəyə iki günlük rəsmi səfəri başlayıb. Bu, aprelin 11-də keçirilən prezident seçkilərində qalib gələn dövlət başçısı İlham Əliyevin xarici ölkəyə ilk səfəridir.\nRus versiyası Сегодня состоится встреча президентов Азербайджана и Турции\nİngilis versiyası Azerbaijani and Turkish Presidents will meet today


İlham Əliyevin bu tələbi Ermənistanı qarşıdırdı\nQarabağ savaşında Azərbaycana vurduğu mənəvi və maddi ziyana görə rəsmi Bakının İərvandan təzminat tələb etməsi Ermənistan Baş naziri Nikol Paşinyanı xəyanətdə ittiham edən müxalifətin əlinə əlavə arqument verib.\nMüxalif “İşıqlı Ermənistan” partiyasının rəhbəri Edmon Manukyan bu məsələ ilə bağlı hakim “Mənim Addımım” parlament fraksiyasının deputatlarından izahat tələb edib. “Hakim “Mənim Addımım” blokundan olan deputatlar “Facebook” vasitəsilə parlamentə gəlməyəcəklərini və imzalanmış sənədin (Qarabağla bağlı sənəd nəzərdə tutulur - red) qanunauyğunluğunu, vəziyyətdən çıxış yollarını müzakirə etməyəcəklərini bildiriblər. Buna görə də dövlətimiz üçün vacib olan bəzi məsələlərə onların sevimli platformasında aydınlıq gətirməyə çalışacağıq.\nHörmətli "Mənim Addımım"dan olan deputatlar, Əliyev bu gün bildirdi ki, Bakı Ermənistanın illər ərzində etdiyi hərəkətlər nəticəsində Azərbaycana vurduğu mənəvi və maddi ziyanı qiymətləndirəcək və ondan təzminat tələb edəcək.\nBeləliklə, Əliyev, əslində, bizi vətəndən məhrum etməklə yanaşı borcla da yükləmək istəyir. “Facebook” vasitəsilə xahiş edirik ki, aydınlıq gətirilsin, Əliyevlə həqiqətən belə bir müzakirə olubmu? Bu addım Baş nazir ilə razılaşdırılıbmı?", - deyə Manukyan bildirib.


Sərnişinlər üçün - Bakı Metropoliteni\n1 ÜMUMİ MÜDDƏALAR\n2 SƏRNİŞİNLƏRİN VƏZİFƏLƏRİ\n3 ESKALATORDAN İSTİFADƏ QAYDALARI\n4 SƏRNİŞİNLƏRİN HÜQUQLARI\n5 BAKI METROPOLİTENİNDƏ QADAĞALAR\n6 GEDİŞ HAQQININ ÖDƏNİLMƏSİ\n7 "BAKMİL" STANSİYASINA (DEPOYA) GEDƏN QATARLARIN HƏRƏKƏT CƏDVƏLİ\n8 Stansiya yolunda nə etmək lazımdır\n9 Yaddaş kitabçası\n10 Əlçatan metro\nMetropolitendə təhlükəsizlik qaydaları\n(sərnişinin yaddaş kitabçası)\nÜmumi təhlükəsizlik qaydalari\n- davranışına, geyiminə, görkəminə, üstündəki və ya əlindəki əşyalara və s. görə şübhəli və ya təhlükəli adam gördükdə, dərhal diqqət cəlb etmədən polis əməkdaşına və ya metropoliten əməkdaşına məlumat vermək lazımdır;\n- sahibsiz, yaddan çıxıb qalan çanta, portfel, paket, şübhəli əşya bağlama və s. aşkar etdikdə, onu açmadan və ona toxunmadan dərhal polis əməkdaşına və ya metropoliten əməkdaşına məlumat vermək lazımdır;\n- təhlükəli nasazlıq, şübhəli kənar səs, uçqun, yanğın və s. aşkar etdikdə dərhal metropoliten əməkdaşına məlumat vermək lazımdır.\nMetropolitendə bir nəfər üçün daşınmasına icazə verilən əl yükünün sayı ikidən çox olmamalıdır. Əl yükünün sayının daha çox olması səbəbindən avtomat buraxılış məntəqəsindən keçərkən, eskalatorda, pilləkən marşlarında hərəkət edərkən, qatara minib-düşərkən, xüsusən ekstremal hallarda təxliyə olunarkən, yarana biləcək fəsadlar sizin və digər sərnişinlərin xəsarət alması ilə nəticələnə bilər.\nStansiyada qatar gözləyən sərnişinlərə qatar gəlib dayanana, vaqonların qapılarının açılmasına və sərnişinlərin düşməsinə qədər platformanın kənarındakı hüdud xəttini keçmək olmaz. Əks halda, qatarın güzgüsü və ya gövdəsi Sizə toxunaraq, ciddi fəsadlar törədə bilər.\n"Ehtiyatlı olun! Qapılar bağlanır" elanından sonra vaqonun salonuna daxil olmaq, eləcə də vaqonun qapılarını tutub saxlamaqla vaqona minmək və ya vaqondan düşmək olmaz. Əks halda, qapılar bağlanarkən, Sizə xəsarət yetirə bilər; əşyanız, çantanız və ya paltarınızın hissəsi qapının arasında qala bilər; qatar sizi sürüyərək ciddi fəsadlar törədə bilər.\nAlkoqollu içkilər, narkotik vasitələr və psixotrop, toksik və digər uyuşdurucu maddələr qəbul edərək, sərxoş vəziyyətdə stansiyaya daxil olmaq və vaqonda getmək olmaz. Sərxoşluq insanın mərkəzi sinir sisteminin fəaliyyətinə təsir göstərərək, psixi və nevroloji pozuntular yaradır ki, bu da sərnişinlər arasında xoşagəlməz halların baş verməsinə səbəb ola bilər.\nMəhdudiyyət çəpərləri və girişi qadağan edən nişanlar quraşdırılmış yerlərə daxil olmaq qadağandır. Məhdudiyyət çəpərləri və girişi qadağan edən nişanlar qarşıda Sizin bilmədiyiniz hər hansı təhlükənin olduğundan və ya ola biləcəyindən xəbər verir.\nÖlçüləri böyük olan, uzunluq, en və hündürlük əndazə ölçülərinin cəmi 200 sm-dən çox olan, eləcə də uzunluğu 220 sm-dən artıq olan uzun ölçülü əl yükünü aparmaq olmaz. Əl yükünün ölçülərinin daha çox olması səbəbindən avtomat buraxılış məntəqəsindən keçərkən, eskalatorda və pilləkən marşlarında hərəkət edərkən, qatara minib-düşərkən, xüsusən də ekstremal hallarda təxliyə olunarkən, Siz və digər sərnişinlər xəsarət ala bilər.\nBükülməmiş, bağlanmamış və bərkidilməmiş, sərnişinlərə xəsarət yetirə bilən əl yükünü (şüşə, linoleum, ruberoid, metal profil, taxta, tamasa, yığılmayan və çexolu olmayan velosiped və s.) aparmaq olmaz. Belə yüklərin daşınması eskalatorda hərəkət edərkən, qatara minib-düşərkən, xüsusən də ekstremal hallarda təxliyə olunarkən, Sizin və digər sərnişinlərin xəsarət almasına səbəb ola bilər.\nƏl yükünün daşınması üçün təkərli vasitələrdən (çanta-arabacıqlar istisna olmaqla) istifadə etmək olmaz. Təkərli vasitələr eskalatorda, sərnişin platformasında və s. əlinizdən çıxa və sərnişinlərə xəsarət yetirməklə digər fəsadlar törədə bilər.\nÖzbaşına stansiya yollarına düşmək, vaqonun idarəetmə kabinasına, xidməti və xidməti-texniki otaqlara, ventilyasiya şaxtası köşklərinə, tunellərə və Bakı Metropoliteninin çəpərlənmiş digər ərazilərinə daxil olmaq qadağandır.\nİşlək vəziyyətdə olmayan eskalatordan icazəsiz istifadə etmək qəti qadağandır.\nEskalatorda sürahiyə dirsəklənmək olmaz. Eskalator hər hansı səbəbdən qəfil dayansa, yıxılıb xəsarət ala bilərsiniz.\nEskalatorda sürahinin üstünə əşya qoymaq olmaz. Əşya əlinizdən çıxa bilər, digər sərnişinlərə xəsarət yetirər.\nEskalatorun sürahisini çıxarmaq olmaz. Sürahi tədricən dartılıb qırılar, Sizə və digər sərnişinlərə ciddi xəsarət yetirə bilər.\nEskalatorun tərpənməz gövdəsi üzərinə hər hansı əşyanı atmaq olmaz. Maili səthdə əşyanın sürəti artaraq, digər sərnişinlərə xəsarət yetirə bilər.\nEskalatorda qaçmaq olmaz. Eskalator qəfil dayanarsa, yıxılıb xəsarət ala bilərsiniz və digər sərnişinlərin də yıxılıb xəsarət almalarına şərait yaradarsınız.\nEskalatorda oturmaq olmaz. Eskalatorun pillələri üfüqi vəziyyət alarkən, bədəninizin hissəsini sıxaraq xəsarət yetirə bilər.\nEskalatorda zərurət olmadan ballüstradada yerləşdirilmiş "Stop" açarından istifadə etmək olmaz. Bu eskalatoru qəfil dayandırar və sərnişinlər yıxılıb xəsarət ala bilər.\nTezalışan, toksik və zəhərləyici maddələr, əşyalar və mayelər, məişət qaz balonları aparmaq olmaz. Tara zədələnərək, maddə, maye və ya qaz ətrafa dağılar, ciddi fəsadlar törədə bilər.\nAçıq oddan, pirotexniki qurğulardan (fişənglərdən, partlayıcılardan və s.) istifadə etmək olmaz. Bunlar tüstülənməyə, yanğına səbəb ola bilər və sərnişinlər arasında təlaş yaradar.\nOdlu silah, deşici əşyalar aparmaq olmaz. Eskalator və ya qatar qəfil dayandığı halda Siz müvazinətinizi itirib yıxıla bilərsiniz, bu halda özünüz və digər sərnişinlər xəsarət ala bilər.\nYollara hər hansı əşyanı atmaq olmaz. Yollara atılan əşya sərnişin qatarının qəza-ya uğramasına səbəb ola bilər.\nPlatformada qaçmaq, məlumat göstəriciləri ilə müəyyən olunmuş hərəkət istiqamətinə riayət etməmək, mütəşəkkil sərnişin axınına mane olmaq qadağandır. Çünki yıxıla bilərsiniz və ya digər sərnişinləri də yıxa bilərsiniz ki, bu da Sizin və digər sərnişinlərin xəsarət almasına səbəb olar.\nQatarın hərəkəti zamanı vaqonun qapılarını açmaq olmaz. Bu qatarın qəfil dayanmasına səbəb olar, Siz və ya digər sərnişinlər tunelə yıxıla bilər və yaxud vaqonun içində yıxılaraq ciddi xəsarət ala bilərsiniz.\nMetropoliten ərazisində diyircəkli konkilərdə, lövhələrdə və digər analoji təkərli və diyircəkli vasitələrdə hərəkət etmək olmaz. Çünki yıxıla bilərsiniz və ya digər sərnişinləri yıxa bilərsiniz ki, bu da Sizin və digər sərnişinlərin xəsarət almasına səbəb olar.\nUca səsli audiotexnikaya qulaq asmaq, səsgücləndiricilərdən istifadə etmək və musiqi alətlərində çalmaq olmaz. Çünki verilən səsli elanları eşitməyə bilərsiniz, digər sərnişinlərin eşitməsinə mane olarsınız, elana müvafiq olmayan davranış Sizin və digər sərnişinlərin xəsarət almasına səbəb olar.\nMüvafiq elandan sonra sərnişinsiz hərəkət etməli olan qatara minmək olmaz. Qatardakı sərnişinlər isə mütləq qatardan düşməlidir. Çünki, adətən, bu halda qatarlar sərnişinlərin olması nəzərdə tutulmayan əraziyə yola düşür və həmin ərazilərdə Sizin şəxsi təhlükəsizliyiniz təmin olunmur.\nBakı metropoliteninin bütün obyektlərinə, o cümlədən ventilyasiya şaxtaları köşklərinə 25 m-dən yaxın məsafədə zibil yandırmaq və tonqal qalamaq olmaz. Çünki güclü ventilyasiya sistemi tüstünü stansiyalara və tunellərə vurar, bu da sərnişinlərin sağlamlığı üçün fəsadlar törədə bilər.\nBakı metropoliteni rəhbərliyinin icazəsi olmadan metropolitenin elektrik şəbəkəsinə elektrik işlədiciləri qoşmaq olmaz. Bu hal fiderin və ya qidalandırıcı avadanlığın ifrat yüklənməsinə gətirib çıxara bilər və müxtəlif fəsadlar törədə bilər.\nSərnişin platformasının hüdudlarında yola yıxılarkən təhlükəsizlik qaydaları\nSərnişin platformasının hüdudlarında yola yıxılarkən, ilk öncə düşdüyünüz yerdən tərpənməmək, həmin yerdə qalmaq məsləhətdir. Özbaşına sərnişin platformasına qalxmağa cəhd etsəniz, elektrik gərginliyi altına düşə bilərsiniz.\nƏvvəlcə qatar gözlənilən tərəfə baxmaq, qatarın gəlib-gəlmədiyini müəyyən etmək lazımdır.\nƏgər qatar artıq yaxınlaşırsa, başınız qatar gələn istiqamətə olmaqla üzü aşağı relslərin arasındakı qanova uzanmaq və tərpənməmək lazımdır.\nƏgər qatar və ya qatarın işığı hələ görünmürsə, düşdüyünüz yerdə qalmaq şərtilə özünüz və ya digər şərnişinlər vasitəsilə metropoliten əməkdaşına və ya polis əməkdaşına məlumat vermək lazımdır ki, təhlükəsizliyinizi təmin etmək şərtilə Sizi yoldan çıxarsınlar.\nYanğın zamanı təhlükəsizlik qaydaları\nStansiyada olarkən, yanğın (tüstülənmə, qığılcımlanma, alovlanma) aşkar etdikdə, dərhal metropoliten əməkdaşına məlumat vermək lazımdır. Qatarda olduğunuz halda vaqonun içində yanğın hadisəsi aşkar etdikdə, dərhal “sərnişin-maşinist” rabitəsi vasitəsilə qatarın maşinistinə məlumat vermək lazımdır. Sonra metropoliten əməkdaşlarının təlimatlarına uyğun hərəkət etmək məsləhətdir.\nMəcburiyyət qarşısında qalmadığınız halda özbaşına təxliyə olunmaq məsləhət deyil.\nTuneldə, qatarda olduğunuz halda, yanğın baş verərkən, özbaşına qatarı tərk etmək daha təhlükəlidir. Çünki sərnişin vaqonunun hər iki yan tərəfində olan cərəyan qəbulediciləri və bir çox vaqonaltı avadanlıqlar yüksək gərginlik altında olur, eyni zamanda, təmas relsi (3-cü rels) yüksək gərginlik altında olur.\nİstisna halda, məcburiyyət qarşısında təxliyə olduğunuz halda, tuneldə aşağıdakı təhlükəsizlik qaydalarına riayət etmək lazımdır:\nvaqondan düşərkən, onun 1-ci və 4-cü qapılarından düşmək olmaz, çünki cərəyan qəbulediciləri həmin qapıların qarşısında yerləşir və gərginlik altında ola bilər, vaqonun 2-ci və 3-cü qapılarından düşmək lazımdır;\n• tuneldə vaqonların yanından keçərkən, vaqona toxunmaq olmaz, belə ki, o hərəkətə başlaya bilər, cərəyan qəbuledicisində yüksək gərginlik ola bilər;\n• tuneldə yol boyu hərəkət edərkən, yolun təmas relsinin əks tərəfi ilə hərəkət etmək lazımdır;\n• şpalların üstü ilə yerimək olmaz;\n• avadanlıqların detallarının və qovşaqlarının üstünə, relslərin, kabellərin üzərinə ayaq qoymaq olmaz;\n• yaş dəsmalı ağzınıza tutub nəfəs alsanız, bu tənəffüz orqanlarınızı tüstüdən müəyyən qədər qoruyar.\nSƏRNİŞİNİN YADDAŞ KİTABÇASI.pdf


Azay Quliyev: ““Qarabağ” daşıdığı adın məsuliyyətini dərk edir” - MÜSAHİBƏ - Azinforum.az İnformasiya Portalı\nAna səhifə / Dünya / Azay Quliyev: ““Qarabağ” daşıdığı adın məsuliyyətini dərk edir” – MÜSAHİBƏ\nAzay Quliyev: ““Qarabağ” daşıdığı adın məsuliyyətini dərk edir” – MÜSAHİBƏ\nAzinforum.az Trend-ə istinadən Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının sədri Azay Quliyevin müsahibəsini təqdim edir.\n– Azay müəllim, rəhbərlik etdiyiniz qurum 2012-ci ildən etibarən “Şuşaya Azadlıq” Beynəlxalq Kampaniyasını həyata keçirir. Az müddət öncə isə “Qarabağ” Futbol Klubuna dəstək verilməsi ilə bağlı QHT təmsilçilərinə, media nümayəndələrinə, iş adamlarına müraciət etmisiniz.\n– Doğrudan da Dağlıq Qarabağ mövzusu Azərbaycan Respublikasının Prezidenti yanında Qeyri – Hökumət Təşkilatlarına Dövlət Dəstəyi Şurası üçün prioritet istiqamətlərdən birincisidir. Şuranın bu mövzuda QHT-lərə verdiyi maliyyə dəstəyi, icra edilən layihələr haqda çox danışmaq istəmirəm. Bu istiqamətdə maliyyələşdirdiyimiz layihələrin sayı 150-dən, ayrılan vəsaitin həcmi isə 2 milyon manatdan artıqdır. Şura 2013-cü ildən etibarən beynəlxalq aləmdə Ermənistan-Azərbaycan, Dağlıq Qarabağ münaqişəsi ilə bağlı Azərbaycanın haqlı mövqeyini möhkəmləndirmək və Ermənistanın işğalçı mahiyyətini ifşa etmək məqsədilə xarici ölkə QHT-lərinə qrant müsabiqəsi elan etmiş və çox sayda təşkilatın bu istiqamətdə layihə təkliflərini dəstəkləmişdir. Qeyd etdiyiniz kampaniyaya gəldikdə isə, bəli, 2012-ci ildən etibarən “Şuşaya Azadlıq” kampaniyasına başlamışıq. Bu müddət ərzində İngiltərədə, Rumıniyada, Rusiyada, Bosniya-Hersoqovinada, Bolqarıstanda müxtəlif aksiyalar təşkil edilib, “Şuşaya Azadlıq” beynəlxalq kampaniyasının xarici tərəfdaşlarının Bakı toplantısı keçirilib. Eyni zamanda Şuranın Azərbaycan Demokratik Tələbə Gənclər Təşkilatı (ADTGT) ilə birgə əməkdaşlığı çərçivəsində “Şuşaya Azadlıq” beynəlxalq kampaniyasının loqosunun müəyyənləşdirilməsi məqsədilə elan edilib və qalibi müəyyənləşdirilib. Yeri gəlmişkən, Fransanın məşhur TV5-MONDE telekanalı QHT-lərə Dövlət Dəstəyi Şurasının maliyyəsi ilə Azərbaycan haqqında geniş reportaj yayımlamışdı. Həftəlik 55 milyon izləyicisi olan, 220 ölkəni əhatəni edən kanalın “Escapade” verilişində efirə verilən reportajda ölkəmizin siyasi, iqtisadi, mədəni həyatı barədə tamaşaçılara ətraflı məlumat verilib. Müəlliflər həmin reportajda dünyanın bir nömrəli idman növü olan futbola da Azərbaycanda böyük marağın olduğu qeyd edib, “Qarabağ” futbol klubunun öz oyunlarını təmsil etdiyi Ağdam şəhərində keçirmək imkanından mərhum olmasını xüsusi vurğulamışdılar. Klubun baş məşqçisindən, tanınmış oyunçularından müsahibələr alınmışdır.\n“Qarabağ” Futbol Klubuna dəstək olaq” kampaniyası təşkilatçılıq deyil, sadəcə bir azarkeş, QHT təmsilçisi, vətənpərvər kimi çağırışdır. Bildiyimiz kimi, “Qarabağ” futbol klubu ölkəmizi beynəlxalq yarışlarda ləyaqətlə təmsil edən, azarkeşləri sevindirən, Azərbaycan adını və bayrağını daim uca tutan, son illərdə öz sahəsində qəhrəmanlıq salnaməsi yaradan bir klubdur. Ermənistanın Azərbaycana hərbi təcavüzü nəticəsində “Qarabağ”ın təmsil etdiyi Ağdam şəhəri işğal olunaraq yerlə-yeksan edilməsinə, on minlərlə rayon sakininin məcburi köçkün kimi respublikamızın ayrı-ayrı bölgələrinə səpələnməsinə baxmayaraq, bu futbol klubu bir dəfə də olsun ölkə çempionatlarında çıxışını dayandırmayıb. Əksinə “Qarabağ” şəhərsiz və stadionsuz qalsa da UEFA Çempionlar Liqasının tarixinə böyük, amma qara hərflərlə “UEFA tarixinin ilk qaçqın klubu” adını yazdırıb. İdmanda idmançının, təmsil etdiyi komandanın qələbəsini təmin edən bir çox amil var. Bunlar ilk növbədə peşəkarlıq, intizamlı təlim-məşq toplanışları, bu prosesinin düzgün həyata keçirilməsidirsə, digər tərəfdən məşqçilərlə idmançılar arasındakı mükəmməl ünsiyyət qurma bacarığı, bununla da futbolçulara aşılanan qələbə əzmi və nəhayət, ən vacib olanı vətənpərvərlik hissləridir. “Qarabağ” Futbol Klubunun idarəçiliyində qeyd etdiyimiz amillərin olduğuna heç bir şübhəmiz yoxdur. Belə olmasaydı komanda ardıcıl nailiyyətləri ilə bizi sevindirə bilməzdi. Göstərilən bütün fədakarlıqlara görə klubun baş məşqçisi Qurban Qurbanova, klubun vitse-prezidenti Tahir Gözələ dərin təşəkkürümü bildirirəm.\nVətənpərvərlik hisslərinə gəldikdə isə bu komanda daşıdığı adın məsuliyyətini dərk edir. Əminəm ki, “Qarabağ” klubu gələcək illərdə də bu gözəl adı şərəflə, ləyaqətlə daşıyacaq və Azərbaycan xalqını yeni qələbələrlə sevindirəcəkdir. Bizdən asılı olan isə yetərli dəstəyin verilməsidir.\n– Dəstək deyərkən nəyi nəzərdə tutursunuz?\n– Bildiyiniz kimi, mən ATƏT PA-da Büro üzvü kimi təmsil olunuram. Bu qurumda onlarla, yüzlərlə avropalı həmkarım var. Aralarında futbol azarkeşləri az deyil, deyərdim ki, çoxdur. Xatırlayırsınızsa, ötən il Avroliqanın qrup mərhələsində İtaliya “İnter”nə qarşı oyunda “Qarabağ”-ın qaydalar çərçivəsində vurduğu qol hakim tərəfindən qeydə alınmadı və komanda ədalətsiz şəkildə Avroliqada mübarizəni dayandırdı. Həmin oyunla bağlı avropalı həmkarlarımdan müxtəlif mesajlar, xoş sözlər, hakim qərarının ədalətsiz olması haqda məyusluq izhar edən fikirlər aldım. Demək, təkcə “Qarabağ” bir oyunu ilə özünü Avropaya tanıda bilib. Hazırda, rus futbol şərhçisinin təbirincə desək, “Qarabağ” əfsanəsi davam edir, qalır bizim bu komandaya dəstək verməyimiz, bu, acılarla dolu, ancaq qürurverici, ləqayətli tarix yaşayan klubun yanında olmağımız.\nDigər tərəfdən, bildiyiniz kimi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası xarici QHT-lər üçün açıq maliyyə müsabiqəsi elan edib. Azərbaycanın haqq səsinin dünyaya çatdırılması istiqamətində irəli sürülən kreativ, müasir ideyaları dəstəkləyir. Bu baxımdan QHT təmsilçiləri, xaricdə yaşayan soydaşlarımız aktiv olmalı, bu istiqamətdə yeni və innovativ ideyalarla çıxış etməli, daha çox təbliğat aparmalıdırlar.\nHesab edirəm ki, bu məsələdə iş adamları da kənarda qalmamalıdırlar. Bildiyimiz kimi, “Azərsun Holdinq” 2001-ci ildə “Qarabağ”ı himayəsinə götürdü və bu, “Qarabağ”ın Futbol Klubu kimi fəaliyyət göstərməsi, daha da güclənməsi, inkişaf etməsində dönüş nöqtəsi oldu. Amma gəlin razılaşaq ki, bu klubun bütün maddi məsələlərinin həllinin bir şirkət üzərində olması, digər imkanlı şirkət və təşkilatların bu məsələdə seyrçi mövqe tutmaları ədalətli deyil. Böyük şirkətlər, transmilli korporasiyalar “Qarabağ” adlı Azərbaycan Brendinə maddi dəstək olmalı, bu klubun daha da çox nailiyyət əldə etməsi üçün çalışmalıdırlar. Və yaxud, turizm şirkətləri “Qarabağ”ın səfər matçlarında rəqib stadionda daha çox azarkeşin iştirakı üçün endirimli paketlərini təqdim edə, aviabilet satışı şirkətləri isə ucuz bilet satışı ilə dəstək verə bilərlər.\n– Bu çağırışınızın da başladığınız digər işlər kimi uğurlu nəticəsi olacağına əminsinizmi?\n– Bu elə bir məsələdir ki, vətəndaş mövqeyi, azarkeş təəssübkeşliyi istəyir. Futbol ictimai oyundur. Elə bir oyundur ki, hakimin start fitinə günlər qalmışdan, hakimini final fiti səslənəndən sonra, məşqçilərin və oyunçuların mətbuat konfransında açıqlamalarına, azarkeş şadyanalığına qədər medianın diqqətində olur.\nNəyi nəzərdə tuturam? Əvvəla, “Qarabağ”ın Avropada məharətli, uğurlu oyunu həm də torpaqlarının 20%-nin işğal olunduğu Azərbaycanın haqq səsinin dünyaya çatdırılması, Qarabağın əsl sahibinin kim olduğunu, ümumiyyətlə bu problem haqda, rəqib komandanın təmsil etdiyi ölkənin mediası üçün böyük məlumat-təbliğat materialıdır. Bu yalnız idman deyil, həm də böyük siyasətdir, Azərbaycan ərazisi olan Qarabağın işğalının futbol səviyyəsində dünyaya bəyan edilməsidir.\nBunu təsəvvür edirsinizmi ki, Avropa meydanlarını silkələyən, hamını heyran edən kiçik büdcəli bu klubun təmsil etdiyi rayon, şəhər işağl altındadır, klub öz oyunlarını fərqli-fərqli meydanlarda keçirməyə məcburdur. Bu yöndə uğurlu təcrübə də var. “Totenhem”lə keçirilən oyun öncəsi London mətbuatı “Qarabağ”la bağlı çox geniş və ətraflı məqalə paylaşmışdı. Yəni, ilk olaraq “Qarabağ”ın qarşılaşdığı komandanın təmsil etdiyi ölkənin mediasının diqqətini bu mövzuya cəlb edib, onlarla sıx əməkdaşlıq etmək, daha çox media-dost qazana bilərik.\n“Qarabağ” FK 2009-cu ildən uğurlu nəticələr göstərir, Avropanın tanınmış komandaları ilə yarışır, qalib gəlir, nəticə göstərir. Bəllidir ki, “Qarabağ”la qarşılaşmaq üçün Bakıya gələn komandaları həmin ölkələrin media təmsilçiləri, mətbuat nümayəndələri də müşayiət edirlər. Elə isə, həmin jurnalistlərlə iş aparıb, onlara təkcə futbol haqda deyil, həm də Azərbaycan mətbəxi, mədəniyyəti, tarixi, musiqisi haqda ətraflı məlumat veriləcək tur təşkil edə bilərik. Özümüzə daha çox dost qazanmaq üçün bu əlavə bir şansdır. “Qarabağ” tək meydanlarda deyil, həm də yaşıl sahədən kənarda – mətbəxdə, konfrans zalında, sərgi salonlarında, muzeylərdə və digər yerlərdə Qarabağla bağlı təbliğat aparmağa imkan yaradır.\nKomandanın yaşıl meydanlarda dəstəklənməsinə gəldikdə, klub rəhbərliyi ilə danışıb, ancaq QHT sektorunun təmsilçiləri üçün ayrıca sektor ayrılmasını istəyəcəyik. Ümid edirəm ki, QHT təmsilçiləri layihə reallaşdırarkən sərgilədikləri bacarıqları, stadion tirbunalarında təkrarlayıb, çılğın azarkeşlik edib, komandamıza dəstək olacaqlar.\n– Hesab edirsinizmi ki, “Qarabağ” futbol klubunun uğurları həm düzgün strategiya, düzgün idarəçilik, böyük azarkeş dəstəyi ilə yanaşı, ümumiyyətlə, futbola doğru-düzgün yanaşma ilə əlaqəlidir?\n– Fikirlərinizlə razıyam. Əslində, “Qarabağ” FK-nın uğurları futbolun inkişafı istiqamətində Azərbaycan dövlətinin yürütdüyü uğurlu siyasətin tərkib hissəsidir və qəbul olunan dövlət proqramları dediklərimizi təsdiqləyir. Biz əminik ki, gələcək illərdə Azərbaycanda futbol daha da sürətlə inkişaf edəcəkdir.\nAzərbaycan Respublikasının Prezidenti cənab İlham Əliyev ötən il Qarabağ FK-nın Avroliqada uğurlu çıxışlarından sonra komanda ilə görüşü zamanı demişdir: “Sizin uğurlu çıxışlarınız, qələbələriniz azarkeşləri ruhlandırır, sevindirir. Siz xalqımıza qələbə sevinci də bəxş edirsiniz. Xüsusilə son yarışlarda, Avroliqadakı yarışlarda sizin oyunlarınız ən yüksək qiymətə layiqdir. Sizin qrupunuzda yarışan klubların büdcəsi sizinkindən qat-qat böyükdür, bəlkə 10 dəfədən çoxdur. Ancaq həyatda, idmanda, siyasətdə maliyyə vəsaiti hər şeyi həll etmir. Sizdə vətənə olan bağlılıq, vətənpərvərlik, peşəkarlıq və iradə bax, bu qələbələri şərtləndirib. Siz bütün komandalarla çox uğurlu yarışmısınız, qələbələr qazanmısınız. Növbəti yarışlarda Avropa idman ailəsinə bir daha sübut edəsiniz ki, “Qarabağ” futbol klubu böyük uğurlara imza ata və Azərbaycan futbolunu ləyaqətlə təmsil edə bilər”.\nMən də öz növbəmdə cənab Prezidentin fikirlərini dəstəkləyir və bildirirəm ki, təmsil etdiyim qurum, QHT ictimaiyyəti ilə birgə “Qarabağ” FK-nın Azərbaycanı ləqayətlə təmsil etməsi üçün əlimdən gələni əsirgəməyəcək. Bu işdə medianın və QHT sektorunun üzərinə daha ağır, məsuliyyətli iş düşür. Amma unutmaq olmaz ki, istənilən bir komandanın uğurlarının böyük bir hissə də davamlı azarkeşliyin üzərindədir. Azarkeşlik isə komandanı tək stadionda, alqışlarla, şüarlarla dəstəkləmək deyil, həm də onun yanında olmaqdır. İstər burada, istərsə də xaricdə…\nÖncəki Azərbaycan neftinin qiyməti 54 dollara yaxınlaşır\nNövbəti Avroparlamentin Xarici Əlaqələr Komitəsi: “Azərbaycanı itirə bilərsiniz…”


İlk peşə-ixtisas təhsili: inkişafın yeni mərhələsi | Xalq Qəzeti\nİlk peşə-ixtisas təhsili: inkişafın yeni mərhələsi\n17.02.2015 10:30 | Oxunma sayı: 3593\nAzərbaycan iqtisadiyyatı ildən-ilə güclənir. Yeni-yeni müəssisələr, zavod və fabriklər yaranır, turizm sahəsi genişlənir, kənd təssərrüfatı, tikinti sektoru sürətlə inkişaf edir. Bütün bunlar ixtisaslı fəhlə kadrların yetişdirilməsinə də diqqəti artırmağı tələb edir.\nBeləliklə, ölkədə ali və orta ixtisas təhsili ilə yanaşı, peşə təhsilinin də inkişafı zərurəti yaranır. İlk peşə-ixtisas təhsilinin əsas məqsədi geniş dünyagörüşünə malik, təşəbbüsləri, yenilikləri qiymətləndirməyi bacaran, nəzəri biliklərə yiyələnən, müasir təfəkkürlü və rəqabət qabiliyyətli mütəxəssis-kadrlar hazırlamaqdır. Azərbaycan təhsilinin bu sahədə böyük uğurları var. Xüsusilə müstəqillik illərində ölkədə ilk peşə təhsili sahəsində mühüm uğurlar qazanılmışdır. Bu sahədə cənab Prezident İlham Əliyevin sərəncamı ilə təsdiq olunmuş Dövlət Proqramı peşə təhsilinin inkişafına güclü stimul vermişdir.\nBununla yanaşı, Azərbaycan Prezidentinin 24 oktyabr 2013-cü il tarixli sərəncamı ilə təsdiq edilmiş “Azərbaycan Respublikasında təhsilin inkişafı üzrə Dövlət Strategiyası” və həmin Strategiya ilə bağlı cənab Prezidentin bu yaxınlarda imzaladığı yeni sərəncamı ilə təsdiq olunmuş Fəaliyyət Planında ilk peşə-ixtisas təhsili sahəsində cəmiyyətin tələblərinə uyğun standartların və kurikulumlarının hazırlanması, müasir təminatlı peşə tədris mərkəzlərinin və komplekslərinin yaradılması nəzərdə tutulmuş və konkret inkişaf istiqamətləri müəyyənləşdirilmişdir.\nDövlətimizin qayğı və diqqəti nəticəsində son illər bu sahədə əldə olunmuş nailiyyətlər 2014-cü ildə də uğurla davam etdirilmişdir. Bu gün Azərbaycanda ilk peşə-ixtisas təhsili müəssisələrinin geniş şəbəkəsinun yaradılması da bu qayğı və diqqətin nəticəsidir.\nƏvvəlki illərlə müqayisədə son vaxtlar texniki peşə təhsili müəssisələrinə marağın artması bir daha göstərir ki, peşə təhsili sahəsində islahatlar doğru yolla aparılır. Bunun başlıca səbəbləri təhsil şəraitinin yaxşılaşması, əmək bazarında ilk peşə-ixtisas təhsilli kadrlara tələbatın artması və bir sıra peşə təhsili müəssisələrinin işəgötürən təşkilatlarla səmərəli əməkdaşlıq əlaqələrinin yaradılması vasitəsilə məzunlara iş təklif etmək imkanının yüksəlməsi və s. məsələlərdir.\nHazırda ölkəmizdə Azərbaycan Respublikası Təhsil Nazirliyinin tabeliyində 104, Naxçıvan Muxtar Respublikasının tabeliyində 4, ümumilikdə isə 108 peşə təhsili müəssisəsi vardır. Bunlardan 47-si peşə liseyi, 2-si peşə tədris mərkəzi, 59-u isə peşə məktəbidir. Peşə məktəblərindən 8-i cəzaçəkmə müəssisələrinin tərkibində fəaliyyət göstərir.\nÖtən il həm təhsilin keyfiyyətində, həm məktəblərin maddi-texniki bazasının möhkəmləndirilməsində, həm də beynəlxalq əlaqələrin yaradılmasında mühüm dövr olmuşdur. Yeni dərsliklər yaradılmış, informasiya texnologiyalarının tətbiqi sürətlənmiş, məzunların işlə təmin olunması istiqamətində mühüm tədbirlər görülmüşdür.\nBeynəlxalq təşkilatlarla əlaqələrin genişləndirilməsi mühüm nailiyyət kimi qeyd olunmalıdır. Koreya höküməti ilə birgə müasir tipli peşə tədris mərkəzinin yaradılması ilə bağlı Kredit Sazişinin imzalanmasıdır. Azərbaycan Respublikası Təhsil Nazirliyi və Roqaland Təlim və Təhsil Mərkəzi Fondu arasında “Azərbaycanda peşə təhsili və təliminin inkişafı və gücləndirilməsi istiqamətində Əməkdaşlıq Memorandumu”nun imzalanmasını da ilin əhəmiyyətli yekunlarından hesab etmək olar. Layihənin prioritet sahələri peşə təlimi üzrə işləyən müəllim və rəhbər heyətin bacarıqlarının artırılması, PTT təlimində məzmunun yenilənməsi, kurikulumların hazırlanması və təkmilləşdirilməsidir.\nMəzunların işlə təmin ediməsi ilə bağlı Təhsil Nazirliyinin həyata keçirdiyi tədbirləri xüsusilə vurğulamaq lazımdır. Bu sahədə müxtəlif qurumlarla əlaqələr yaradılmışdır. Nazirliklə Azərbaycan Sahibkarlar (İşəgötürənlər) Təşkilatları Milli Konfederasiyası (ASK) arasında ötən il oktyabrın 30-da Anlaşma Memorandumunun imzalanması bu sahədə atılmış mühüm addım kimi qiymətləndirilməlidir.. Memorandum təhsil müəssisələri ilə biznes strukturları arasında əlaqələrin genişləndirilməsini, təhsil müəssisələrinin idarə edilməsi və tədris prosesinin təşkilində biznes strukturlarının rolunun artmasını, məzunların işlə təminatına dəstək verilməsini və s. məsələləri əhatə edir. Təhsil Nazirliyinin iri işəgötürən təşkilatlarla əməkdaşlığı genişləndirmək istiqamətində atdığı addımlardan biri də ötən il noyabrın 4-də “Azərbaycan Polad İstehsalı Kompleksi” Qapalı Səhmdar Cəmiyyəti ilə Əməkdaşlıq Memorandumunun imzalanması olmuşdur. Söz yox ki, bu əməkdaşlıq respublikamızda son zamanlar sürətlə inkişaf edən metallurgiya sahəsi üzrə ixtisaslı kadrlara olan tələbatın ödənilməsinə, həmçinin, bu sahə üzrə kadr hazırlığı səviyyəsinin yüksəlməsinə köməklik göstərəcəkdir.\n“Müasir Azərbaycan Peşəkarları” layihəsi artıq həyata keçirilməkdədir. Həmin layihə çərçivəsində görülən işlər ötən il də davam etdirilmiş, ilk peşə ixtisas müəssisələrində bəzi yeni ixtisaslar üzrə siniflər yaradılmışdır. Məsələn, 14 nömrəli Bakı Peşə Liseyinin bazasında “mühafizəçi” ixtisası üzrə kadr hazırlığına başlanılmışdır.\nİşəgötürən təşkilatlarla əlaqələrin genişlənməsi məzunların işlə təmin edilməs səviyyəsinə də müsbət təsir göstərir. Belə ki, hazırda bir sıra yerli və beynəlxalq şirkətlərdə işləyən peşə təhsili müəssisələrinin məzunlarının sayı artmaqdadır. Bu isə öz növbəsində peşə təhsilinə münasibətin dəyişməsinə, marağın artmasına səbəb ola bilər.\nMəlumdur ki, respublika Prezidenti 2015-ci ili ölkədə “Kənd təsərrüfatı ili” elan etmişdir. Artıq bu sahə üzrə yüksək səviyyəli peşə təhsili kadrlarının yetişdirilməsi imkanları mövcuddur. Son 20 ildə ilk dəfə olaraq peşə təhsili müəssisələrinə kənd təsərrüfatı texnikası və avtomobillər verilmişdir. Təhsil Nazirliyi kənd təsərrüfatı sahəsi üzrə ixtisaslaşmış ilk peşə-ixtisas təhsili müəssisələrinin maddi-texniki və tədris bazasının müasir tələblərə uyğunlaşdırılması məqsədilə onlardan bəzilərini yeni texnika, avadanlıq, əyani və texniki vasitələrlə təmin etmişdir.\nBu sahə üzrə müəllim kadrların hazırlanması da olduqca əhəmiyyətli məsələlərdən biridir. Ona görə də Təhsil Nazirliyi bu məsələyə xüsusi önəm verir. Nazirlik GİZ təşkilatı ilə əməkdaşlığı çərçivəsində ilk peşə-ixtisas təhsilində rəhbər və müəllim heyətinin bilik və bacarıqlarının artırılması üzrə birgə layihə həyata keçirmişdir.\n“Allianz Consult” MMC-nin təşkilatçılığı ilə ilk peşə-ixtisas təhsili müəssisələrinin direktorlarının və gələcəkdə bu vəzifədə çalışmaq arzusunda olan kadrların “Liderlik və idarəetmə” adlı təlimdə iştirakı üçün müsabiqə elan edilmişdir.


“ASAN xidmət”in layihələri bir neçə mükafata layiq görülüb\nAgentlik Agentlik haqqında Struktur Agentliyin fəaliyyəti Fəaliyyət istiqamətləri Təlimlər Hüquq və vəzifələr Dövlət proqramları Agentliyin hesabatı Dövlət proqramlarının həyata keçirilməsi ilə bağlı hesabatlar Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin 2013-cü il Hesabatı Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin 2014-cü il Hesabatı Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin 2015-ci il Hesabatı Dövlət orqanlarında elektron xidmətlərin təşkili və göstərilməsi vəziyyətinə dair hesabat Vakant vəzifələr Tabeliyində olan qurumlar 1 saylı Bakı “ASAN xidmət” mərkəzi 2 saylı Bakı “ASAN xidmət” mərkəzi 3 saylı Bakı "ASAN xidmət" mərkəzi 4 saylı Bakı "ASAN xidmət" mərkəzi Gəncə “ASAN xidmət” mərkəzi Sumqayıt “ASAN xidmət” mərkəzi 5 saylı Bakı "ASAN xidmət" mərkəzi İnnovasiyalar mərkəzi Sabirabad "ASAN xidmət" mərkəzi Bərdə "ASAN xidmət" mərkəzi Qəbələ "ASAN xidmət" mərkəzi Masallı "ASAN xidmət" mərkəzi Kollegiya Strateji Plan Layihələr Statistika Dövlət xidmətləri Agentliyin elektron xidmətləri Agentliyin elektron xidmətlərinin inzibati reqlamentləri Elektron xidmətlərin qiymətləndirilməsi - 2016-cı il Qanunvericilik Azərbaycan Respublikasının Konstitusiyası Azərbaycan Respublikasının Qanunları Azərbaycan Respublikası Prezidentinin Fərman və Sərəncamları Fərmanlar Sərəncamlar Azərbaycan Respublikası Nazirlər Kabinetinin Qərar və Sərəncamları Qərarlar Sərəncamlar Dövlət Agentliyinin normativ hüquqi aktları Dövlət Agentliyinin normativ hüquqi aktlarının layihələri İnformasiya-kommunikasiya texnologiyaları sahəsində hüquqi aktlar Müraciətlər Şikayətim var İdeya bankı Müraciət göndər Qəbul günləri 108 “Çağrı” mərkəzi Xidmət haqqında ümumi məlumat Göstərilən xidmətlər İnteraktiv səsli cavablandırma sisteminin menyusundan istifadə qaydası Apellyasiya Şurasına təkrar şikayət Media Xəbərlər Press reliz Elanlar Mədəniyyət və idman Mədəniyyət xəbərləri Aylıq afişa Tədbirlər İdman Yarışlar Fotolar Videolar ASAN Radio Beynəlxalq konfrans Əlaqə “ASAN xidmət”in layihələri bir neçə mükafata layiq görülüb\nDekabrın 22-də Azərbaycan İnternet Forumu tərəfindən təsis edilən peşəkar Milli İnternet Mükafatı – “MilliNet”-in təltifetmə mərasimi keçirilib.\nBu dəfə keçirilən mərasimdə Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin 5 saytı ilk pillələrə layiq görülüb.\nBelə ki, tədbirdə ailə, uşaq və sağlamlıq - “ASAN Məktub”, elm və təhsil - “ASAN School”, elektron hökumət kateqoriyasında isə Dövlət Xidmətləri Portalı (www.dxr.az) I yeri tutub.\n“ASAN xidmət”in tabeliyində fəaliyyət göstərən İdeya Bankı (www.ideya.az) ictimai sosial, Dövlət Agentliyinin digər bir layihəsi -“ASAN Pay” isə e-ticarət kateqoriyasında II və III yerə layiq görülüb.\nQeyd edək ki, 2009-cu ildən başlayaraq bu mükafat hər il sosial, mədəni, elmi, iqtisadi, hüquqi və s. sahələrdə fəaliyyət göstərən, Azərbaycan dilində tərtib olunan və fəaliyyət göstərən milli internet resurslarına və internet layihələrinə müsabiqə üsulu ilə təqdim edilir.


Qızıl xaç emekdaşları Dilqem ve Şahbazla görüşüb - Azadliq Xeber\nQızıl xaç emekdaşları Dilqem ve Şahbazla görüşüb\nQızıl xaç əməkdaşları Dilqəm və Şahbazla görüşüb\n16.08.2016 / 16:08 xeber –\nBQXK-nın Azərbaycan nümayəndəliyinin ictimaiyyətlə əlaqələr şöbəsinin rəhbəri İlahə Hüseynova APA-ya bildirib ki, başçəkmə avqust ayında gerçəkləşib. BQXK-nın nümayəndələri Dağlıq Qarabağda saxlanılan azərbaycanlılara ailələrindən məlumatlar çatdırıb, onlardan da ailələri üçün məlumat alıblar.\nİDEA Berdede aksiya kecirdi\nAbseronda eyvanda is goren qadin besinci mertebeden yixilaraq olub\n'Qalatasaray' Turkiye Kuboku ile vidalasib\n49 yasli kisini "tok" vurub oldurdu


4 otaqlı yeni tikili — 220 m² — Elmlər Akademiyası m., Bakı, Azərbaycan (1079789) - Bina.az\n4 otaqlı yeni tikili #1079789\nElanın nömrəsi: 1079789\nÜnvan: Bakı şəhəri, Hüseyn Cavid prospekti 255\nПродается 4-комнатная квартира по цене НИЖЕ РЫНОЧНОЙ в Комплексе BAKI GLOBAL MTK , расположенном OK METRO ELMLYAR AKADEMIYASI в 10 мин от станции метро!Комплекс имеет круглосуточную охрану, подземный паркинг, просторный двор с детской площадкой и футбольным полем, во дворе много хвойных и плодовых деревьев. Свет, вода и газ круглосуточно (во дворе генератор, резервуар с водой). На против комплекса расположен большой супермаркет Араз. Все дома комплекса практически полностью заселены.\nПлощадь квартиры 223 кв.м.,в 4-комнатную, все комнаты с первым светом. Квартира сквозная, выход на 3 стороны. 2 балкона. Ремонт очень добротный, т.к. квартира ремонтировалась для себя. Полы паркетные из высококачественного дерева. Межкомнатные двери деревянные, отопление комби (батареи итальянского производства), обои Zambaiti Parati, кафель, метлах и смесители Vitra. Встроенная кухонная мебель, сделанная на заказ из МДФ, столешница очень массивная и прочная, сделанная из натурального камня, кухонные механизмы от фирмы Blum. В коридоре встроенный шкаф-купе. В спальне очень большой и вместительный шкаф-купе. Занавеси дорогие, турецкие. В целом, на ремонт квартиры и ее обстановку было затрачено более 200,000 манат. Подземный гараж!!!\nTECHİLY 4 otaqlı mənzil DƏYƏRİNDƏN AŞAĞI satılır. Kompleksdə 24 saat mühafizə, yeraltı parkinq, uşaq meydançası və futbol sahəsi olan geniş həyəti, çox sayda həmişəyaşıl və meyvə ağacları vardır. Kompleksdə su, qaz və işıq daimidir (həyətdə generator və su anbarı vardır). Komplekslə üzbəüz Araz s/marketi yerləşir. Kompleksin binalarının əksəriyyəti tam məskunlaşmışdır.\nMənzilin sahəsi 223 kv.m., uğurlu şəkildə 4 otaqlı edilmişdir. Mənzil yelçəkəndir, 3 tərəfə çıxışı var. Bütün otaqların öz pəncərələri var. Balkon 1 ədəddir. Mənzil çox keyfiyyətlə təmir olunmuşdur. Döşəmə yüksək keyfiyyətli ağacdan olan parketdir. Otaq qapıları ağacdan, istilik sistemi kombi, divar kağızları Zambaiti Parati, kafel, metlax və s/q aksesuarları Vitra firması. Quraşdırılmış mətbəx mebeli (MDF materialından), təbii daşdan hazırlanmış möhkəm və dayanıqlı masaüstü, Blum firmasının istehsalı olan mətbəx mexanizmləri. Dəhlizdə quraşdırılmış şkaf-kupe var. Yataq otağında geniş və tutumlu şkaf-kupe var. Türkiyə istehsalı olan bahalı pərdələr. Ümumilikdə mənzilin təmir və təchiz olunmasına 200,000 manatdan artıq sərf olunmuşdur.\nYeraltı qaraj hədiyyə! Qarajın əlavə çıxarışı var.


Azərbaycan diasporu Hyustonun ən böyük sinaqoqunun yenidənqurmasına yardım təklif edib | Report.az\nAzərbaycan diasporu Hyustonun ən böyük sinaqoqunun yenidənqurmasına yardım təklif edib\nAzərbaycan diasporu Hyustonun ən böyük sinaqoqunun yenidənqurmasına yardım təklif edib Azərbaycanın ABŞ-dakı səfirliyinin, AZİZ-in əməkdaşları və ABŞ Konqresinin üzvləri Hyustonun yəhudi icmasının sinaqoquna səfər ediblər\n1 Mart , 2018 15:51\nBakı. 1 mart. REPORT.AZ/ Azərbaycan diasporu ABŞ-ın Hyuston şəhərinin qasırğadan ziyan görmuş ən böyük sinaqoqunun yenidənqurması üçün maliyyə yardımı təklif edib.\n"Report" ISRA-ya istinadən xəbər verir ki, Azərbaycanın ABŞ-dakı səfirliyinin, Azərbaycan-İsrail Beynəlxalq Assosiasiyasının (AZİZ) əməkdaşları və ABŞ Konqresinin üzvləri Hyustonun yəhudi icmasının sinaqoquna - Bet Yeşurun Konqreqasiyasına səfər edib və ötən il qasırğanın ziyan vurduğu binada yenidənqurma işlərinin necə getməsi ilə maraqlanıblar.\nGörüş zamanı AZİZ-in direktoru Lev Spivak Azərbaycanda mövcud olan tolerantlıq və multikulturalizm ənənələri və İsraillə Azərbaycan arasında dostluğun möhkəmləndirilməsi üçün görülən işlər haqqında danışıb.\nBuna cavab olaraq, ravvin Devid Rozen heç vaxt antisemitizm müşahidə olunmayan ölkə kimi Azərbaycan mədəniyyətini yüksək qiymətləndirib.\nİngilis versiyası Azerbaijan diaspora offered assistance in reconstruction of largest synagogue in Houston\nRus versiyası Азербайджанская диаспора предложила помощь в реконструкции крупнейшей синагоги в Хьюстоне


Saxir Bəhreyn Qran Prisinə hazırlaşır | Formula1 Azərbaycanda\nSaxir Bəhreyn Qran Prisinə hazırlaşır\nBəhreyn Qran Prisinin taleyi üzrə narahatlığın artmasına baxmayaraq, yarışın təşkilatçıları bildiriblər ki, Saxir avtodromu Formula1 yarışını keçirməyə hazırdır. Yerli The […]\n10 Aprel 2012, 19:53\nBəhreyn Qran Prisinin taleyi üzrə narahatlığın artmasına baxmayaraq, yarışın təşkilatçıları bildiriblər ki, Saxir avtodromu Formula1 yarışını keçirməyə hazırdır.\nYerli The Gulf Daily News qəzetində yarışa hazırlığın tam qrafikə uyğun getdiyi bildirilir, eyni zamanda ətrafda baş verən kütləvi iğtişaşlardan bir kəlmə belə yazılmayıb. Qəzetin bildirdiyinə görə, avtodromun əməkdaşları fəxri qonaqlar üçün nəzərdə tutulmuş paddok klubun və 47 VİP zonanın tozunu artıq təmizləyiblər.\nQəzet yazır: “Tamaşaçılar üçün ayrılmış 45 min oturacaq da tam hazırdır – 11 min tamaşaçı baş tribunada oturacaq, buradan start sahəsi, finiş xətti, pit-leyn və podium əla görünür.”\nBeynəlxalq mətbuatın ölkəyə könülsüz getməsi xəbərlərinə baxmayaraq, məqalədə 500 jurnalist və 120 fotoqraf üçün avtodromun mətbuat mərkəznin də hazırlanması bildirilir, teleradiodepartamentdə isə 260 şirkətin şərhçi və çəkiliş qrupları yerləşəcək.\nVerilən xəbərə görə, qoruyucu baryerlərin, qoruyucu təkər lentlərinin, təhlükəsizlik zonalarının vəziyyəti yoxlanılıb və tam hazır vəziyyətə gətirilib.\nİstənilən halda, hadisələrin inkişafından asılı olmayaraq, bu işlərin görülməsi zəruri idi və şübhə yoxdur ki, Saxir avtodromu həqiqətən Formula1 yarışını qəbul etməyə hazırdır. Amma Formula1 Bəhreynə gedəcəkmi? Buna hazırdırmı? Bütün bu suallara həftənin sonunda cavab alacayıq…\n26, May - 09:14670\n26, May - 11:5952\n26, May - 14:2548\n20, May - 10:186515\n21, May - 16:516494\n01, May - 12:2244554\n14, May - 13:1214217\n14, May - 13:4013985\n30, Yanvar - 17:231471


Samsung öz virtual reallıq cihazları üçün altı serial təqdim edir - InfoCity\nГлавнаяAVVRSamsung öz virtual reallıq cihazları üçün altı serial təqdim edir\nSamsung öz virtual reallıq cihazları üçün altı serial təqdim edir\nVirtual reallıq cihazlarına olan marağı artırmaq məqsədi ilə Samsung şirkəti bu cihazlara uyğun məzmunlar hazırlamağa başlayıb. Pilot Season layihəsi çərçivəsində Samsung VR Video servisi üçün virtual reallıq məzmunlu altı serial hazırlanacaq.\nYeni virtual reallıq serialları məzmun və formata görə fərqlənirlər. Məsələn, Lightcather Yer kürəsində 2150-ci ildə baş verən hadisələr haqqında bir serialdır. Samsung bütün bu serialların maliyyələşməsi məsələlərini öz üzərinə götürüb.\nSamsungSamsung VRseriallarvirtual reallıqVR\nAlphabet cari ilin ilk rübündə 31.1 milyard dollar gəlir əldə edib\nГлобальное бизнес-событие года - IBM «Think 2018»